REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj 02-3725/14

8. jun 2015. godine

B e o g r a d

PREDSEDNIKU

NARODNE SKUPŠTINE REPUBLIKE SRBIJE

Odbor za obrazovanje, nauku, tehnološki razvoj i informatičko društvo Narodne skupštine Republike Srbije, na sednici održanoj 8. juna 2015. razmatrao je liste kandidata u vezi sa izborom prve polovine članova Nacionalnog prosvetnog saveta, kojima je mandat istekao 18. marta 2015. godine i u skladu sa članom 156. Poslovnika Narodne skupštine o tome podnosi

I Z V E Š T A J

**1.**  Zakonom o osnovama sistema obrazovanja i vaspitanja (Sl. glasnik RS br. 72/09, 52/11 i 55/13) utvrđeno je: da se Nacionalni prosvetni savet (u daljem tekstu: Savet) obrazuje radi praćenja, omogućavanja razvoja i unapređivanja kvaliteta obrazovanja i vaspitanja (član 12.); da Savet ima 43 člana, uključujući i predsednika koje bira Narodna skupština na vreme od šest godine (član 13.); da je u istom članu propisano ko su ovlašćeni predlagači kandidata za članove Saveta; koliko se članova bira iz svake od propisane strukture; da su ovlašćeni predlagači dužni da dostave listu kandidata za članove Saveta četiri meseca pre isteka mandata članova kojima mandat ističe; da lista sadrži veći broj kandidata od broja članova koji se biraju; da se najmanje polovina članova Saveta bira iz reda stručnjaka iz oblasti obrazovanja i vaspitanja i ko ne može biti izabran za člana (sukob interesa).

Prvoj polovini članova Saveta, koji su birani 18. marta 2009. godine na vreme od šest godina, mandat je istekao 18. marta 2015. godine.

Odbor je prethodno, 16. oktobra 2014. godine, uputio poziv ovlašćenim predlagačima da dostave liste kandidata do 18. novembra 2014. godine s obzirom da je u članu 13. Zakona utvrđena obaveza ovlašćenih predlagača da dostave liste kandidata za članove Saveta četiri meseca pre isteka mandata članova kojima mandat ističe.

**2.**  Na sednici Odbora, 15. januara 2015. godine, prilikom razmatranja dostavljenih lista, uočen je problem u vezi sa primenom člana 13. stav 3. tačka 5) Zakona o osnovama sistema obrazovanja i vaspitanja kojim je utvrđeno da se iz reda udruženja, odnosno društava bira za Nacionalni prosvetni savet: „po jedan član iz reda nastavnika, vaspitača i stručnih saradnika,...“. Naime, predlagači kandidata iz ovih struktura, predložili su veći broj nastavnika – nastavnog osoblja visokoškolskih ustanova, a ne nastavnika – zaposlenih u ustanovama predškolskog, osnovnog i srednjeg obrazovanja, što je prema preovlađujućem mišljenju bila intencija zakonodavca. Zbog toga je zaključeno, da članovi Odbora podnesu Odboru za ustavna pitanja i zakonodavstvo predlog za donošenje autentičnog tumačenja odredaba člana 13. stav 3. tačka 5) Zakona kako bi se razrešila dilema, da li se zvanje „nastavnik“ odnosi samo na zaposlene u ustanovama osnovnog i srednjeg obrazovanja i vaspitanja, ili i na nastavnike visokoškolskih ustanova.

Predlog, koji je potpisalo 15 članova Odbora, podnet je 15. januara 2015. godine. Narodna skupština donela je 15. aprila 2015. godine autentično tumačenje pomenutih odredaba Zakona i to tako da se za Nacionalni prosvetni savet biraju predstavnici udruženja, odnosno društava iz reda nastavnika, vaspitača i stručnih saradnika koji su zaposleni u ustanovama predškolskog, osnovnog i srednjeg obrazovanja.

Iz Odbora je istog dana, 15. aprila 2015. godine, zatraženo da ta udruženja i društva (ukupno osam) podnesu nove liste kandidata na kojoj će se nalaziti nastavnici, vaspitači i stručni saradnici iz predškolskog, osnovnog i srednjeg obrazovanja i vaspitanja.

**3.** Na sednici Odbora, 26. maja 2015. godine, razmatrana je Informacija o toku postupka za izbor članova Saveta. Tom prilikom je konstatovano da je Srpsko hemijsko društvo, kao i Društvo psihologa Srbije samo dopunilo svoje liste kandidatatima koji su nastavnici u osnovnoj, odnosno srednjoj školi, ostajući i dalje pri predlogu da se na njihovim listama nalaze univerzitetski profesori, predloženi pre donošenja autentičnog tumačenja.

Imajući u vidu autentično tumačenje odredbi člana 13. stav 3. tačka 5) Zakona i dopise, koje je tim povodom Odbor uputio udruženjima, odnosno društvima, Odbor je na toj sednici zaključio da se na listama Srpskog hemijskog društva i Društva psihologa Srbije nađu samo novopredloženi kandidati čija je kandidatura naknadno podneta, jer ispunjavaju zakonske uslove i to: Mirjana Marković i Milka Kostić, na predlog Srpskog hemijskog društva, a Vesna Janjević Popović i Biljana Milojević-Apostolović, na predlog Društva psihologa Srbije.

Na sednici Odbora, takođe je konstatovano da se na listama Srpske akdemije nauka i umetnosti i Matice srpske nalazi po jedan kandidat, koliko se i bira.

Odbor je tim povodom zaključio, da se ovim ustanovama uputi pismo i zatraži da predlože više kandidata od broja koji se bira iz njihovih redova, saglasno članu 13. stav 6. pomenutog zakona.

Odbor je informisan i da društva istoričara (ima ih dva), i pored više urgencija, nisu dostavila nov predlog kandidata, niti su povukla liste na kojima se nalaze profesori visokoškolskih ustanova.

Odbor je upoznat i o sledećem:

- da je kandidaturu za članove Saveta podnelo Srpskog filozofsko društvo, jer Narodna skupština, prilikom izbora druge polovine članova Saveta, 25. maja 2011. godine, nije izabrala nijednog od predloženih kandidata iz ovog društva. Novoizabranom članu Saveta iz Srpskog filozofskog društva, mandatni period od šest godina računa će se od vremena kada je trebalo da bude izabran njihov član, dakle od 25. maja 2011. godine i traja će do 25. maja 2017. godine;

- da reprezentativni sidikati za delatnost obrazovanja nisu dostavili zajedničku listu, kako je Zakonom propisano, već da je svaki od ova četiri sindikata dostavio svoj predlog kandidata (kandidat Granskog sindikata prosvetnih radnika „Nezavisnost“ je i član Saveta za stručno obrazovanje i obrazovanje odraslih, a Sindikat obrazovanja Srbije takođe ima člana u ovom savetu);

- da je iz reda udruženja poslodavaca, koje predstavlja Unija poslodavaca Srbije, predloženo dva kandidata od kojih je jedan (Ivan Kovačević) i član Saveta za stručno obrazovanje i obrazovanje odraslih.

Odbor je konstatovao i da zajednice srednjih stručnih škola (u Ministarstvu prosvete, nauke i tehnološkog razvoja registrovano je 12 zajednica), iz čijih redova se biraju dva člana, nisu uspele da da se dogovore oko zajedničke liste, kako je Zakonom propisano. Na osnovu prispelih predloga, utvrđeno je da:

- Udruženje geodetskih i građevinskih škola ponovo kandiduje dosadašnjeg člana Saveta za novi mandat;

- Udruženje medicinskih škola predlaže dva kandidata, a ima predstavnika u Savetu, čiji mandat ističe 18. marta 2015. godine, i u Savetu za stručno obrazovanje i obrazovanje odraslih;

- Zajednica elektrotehničkih škola predlaže kandidata za Savet, a zastupljena je i u Savetu za stručno obrazovanje i obrazovanje odraslih;

- Zajednica ekonomskih, pravno-birotehničkih, trgovinskih i turističko-ugostiteljskih škola Srbije, takođe predlaže kandidata za Savet, a ima člana u Savetu za stručno obrazovanje i obrazovanje odraslih.

Nakon razmatranja Informacije, **Odbor je zaključio da predloži Narodnoj skupštini:**

* da prilikom izbora članova Saveta ima u vidu zastupljenost polova, pripadnika nacionalnih manjina i regionalnu pripadnost članova;
* da prilikom izbora članova Saveta iz reda zajednica srednjih stručnih škola, reprezentativnih sidikata za delatnost obrazovanja, kao i Unije poslodavaca Srbije, uzme u obzir zastupljenost njihovih predstavnika u Savetu i Savetu za stručno obrazovanje i obrazovanje odraslih.

**4.** Odbor je na sednici, održanoj 8. juna 2015. godine, razmatrajući konačnu listu kandidata za Nacionalni prosvetni savet konstatovao:

- da je u međuvremenu jedno od društava istoričara-Društvo istoričara Srbije „Stojan Novaković“ povuklo listu na kojoj su se nalazili profesori visokoškolskih ustanova i dostavilo novu listu na kojoj se nalazi pet kandidata-nastavnika u osnovnom i srednjem obrazovanju;

* da je Matica srpska, postupajući po dopisu Odbora, predložila još jednog kandidata, tako da njihova lista sadrži veći broj kandidata od broja koji se bira;
* da je Srpska akademija nauka i umetnosti, odgovarajući na pismo Odbora, dala negativan odgovor u vezi sa predlaganjem više kandidata za člana Saveta.

**Odbor je nakon toga zaključio, da na osnovu primljenih lista ovlašćenih predlagača, sačini Zbirnu listu kandidata za članove Saveta, razvrstanu po redosledu podnosilaca koji je dat u Zakonu i zajedno sa biografijama kandidata dostavi je Narodnoj skupštini, jer su se stekli zakonski uslovi za sprovođenje postupka izbora prve polovine članova Nacionalnog prosvetnog saveta na period od šest godina.**

**Odbor predlaže da se Zbirna lista kandidata razmotri PO HITNOM POSTUPKU u skladu sa članom 167. Poslovnika.**

**Hitan postupak se predlaže, s obzirom na to da je mandat članovima Saveta istekao 18. marta 2015. godine.**

Uz Zbirnu listu dostavlja sei spisak članova Saveta kojima je mandat istekao 18. marta 2015. godine,

Originalna dokumentacija predloženih kandidata nalazi se u službi Odbora i dostupna je na uvid svim narodnim poslanicima.

Za izvestioca Odbora na sednici Narodne skupštine određena je mr Aleksandra Jerkov, predsednica Odbora.

PREDSEDNICA

mr Aleksandra Jerkov

**ZBIRNA LISTA**

**KANDIDATA ZA ČLANOVE**

**NACIONALNOG PROSVETNOG SAVETA**

**1. Bira se jedan član iz reda akademika-redovnih profesora univerziteta**

Kandidat:

1. akademik Miljenko Perić

na predlog Srpska akademije nauka i umetnosti

**2**. **Bira se jedan član** **iz** **Matice srpske iz reda redovnih** **profesora univerziteta.**

Kandidati su:

1. prof. dr Nenad Ostojić i

2. prof. dr Slavko Gordić,

na predlog Matice srpske.

**3.** **Biraju se tri člana iz reda nastavnika Univerziteta u Beogradu**

Kandidati su:

1. prof. dr Ana Pešikan,

2. akademik Bogdan Šolaja,

3. prof. dr Aleksander Baucal,

4. prof. dr Ivica Radovanović i

5. prof. dr Aleksandar Lipkovski,

na predlog Univerziteta u Beogradu.

**4. Bira se jedan član iz reda nastavnika Univerziteta u Nišu,**

Kandidati su:

1. prof. dr Dragan Denić i

2. prof. dr Dobrica Živković,

na predlog Univerziteta u Nišu.

**5. Bira se jedan član iz reda nastavnika Univerziteta u Kragujevcu**

Kandidati su:

1. prof. dr Milomir Gašić,

2. prof. dr Branislav Popović i

3. prof. dr Marija Stanić,

na predlog Univerziteta u Kragujevcu.

**6. Bira se jedan član iz Zajednice vaspitača predškolskih ustanova**

Kandidati su:

1. Marina Arizanović,

2. Ljiljana Todorović,

3. Radmila Petrović i

4. Ljiljana Dragutinović,

na predlog Saveza udruženja vaspitača Srbije.

**7. Bira se jedan član iz Saveza učitelja Srbije**

Kandidati su:

1. Zdenka Milivojević i

2. Katarina Radosavljević,

na predlog Saveza učitelja Srbije.

**8. Bira se jedan član iz društava istoričara Srbije**

Kandidati su:

1. Nataša Đuka,

2. Saša Anđelković,

3. Dobrivoje Mišić,

4. Damir Živković i

5. Bojana Stevanović,

na predlog Društva istoričara Srbije „Stojan Novaković“

**9. Bira se jedan član iz Srpskog geografskog društva**

Kandidati su:

1. mr Nataša Birovljev,

2. Dubravka Petrović i

3. mr Ivica Šantić,

na predlog Srpskog geografskog društva.

**10. Bira se jedan član iz Društva fizičara Srbije**

Kandidati su:

1. Vladan Mladenović i

2. Tatjana Marković Topalović,

na predlog Društva fizičara Srbije.

**11. Bira se jedan član iz Srpskog hemijskog društva**

Kandidati su:

1. Mirjana Marković i

2. Milka Kostić,

na predlog Srpskog hemijskog društva.

**12. Bira se jedan član iz Srpskog filozofskog društva**

**na period do 25. maja 2017. godine**

Kandidati su:

1. Jadranka Pešti i

2. Veroljub Ilić,

na predlog Srpskog filozofskog društva.

**13. Bira se jedan član iz Društva likovnih pedagoga Srbije**

Kandidati su:

1. Lukić Lola i

2. Ljiljana Teodorović-Milinković,

na predlog Udruženja likovnih pedagoga Srbije.

**14. Bira se jedan član iz Saveza pedagoga za fizičku kulturu**

Kandidati su:

1. Ivan Ćirić, i

2. Slavoljub Đorđević,

na predlog Društva pedagoga fizičke kulture i

3. Milan Pašić,

na predlog Srpskog saveza profesora fizičkog vaspitanja i sporta

**15. Bira se jedan član iz Društva psihologa Srbije**

Kandidati su:

1. Vesna Janjević Popović i

2. Biljana Milojević-Apostolović,

na predlog Društva psihologa Srbije.

**16.** **Biraju se dva člana iz reda predstavnika zajednica srednjih stručnih škola**

Kandidati su:

1. Stanko Kiš i

2. Nenad Mišić, na predlog Poslovnog udruženja tekstilnih i kožarskih škola Srbije;

3. Zoran Nikolić. na predlog Zajednice srednjih stručnih škola područja rada šumarstvo i obrada drveta,

4. Siniša Kojić, na predlog Zajednice mašinskih škola,

5. Biljana Kordić, na predlog Zajednice saobraćajnih škola Srbije,

6. Milibor Saković, na predlog Zajednica ekonomskih, pravno-birotehničkih, trgovinskih i turističko-ugostiteljskih škola Srbije,

7. Stanko Matić, na predlog Udruženja geodetskih i građevinskih škola i Udruženja srednjih stručnih škola u području rada hemija, nemetali i grafičarstvo i području rada geologija, rudarstvo i metalurgija za grupu metalurgija

8. Veljko Stojanović i,

9. dr Biljana Blagojević-Sedlar, na predlog Udruženja medicinskih škola Republike Srbije,

10. Nebojša Sokolović, na predlog Zajednice elktrotehničkih škola Srbije,

11. Miroljub Petrović, na predlog Udruženja srednjih stručnih škola u području rada hemija, nemetali i grafičarstvo i području rada geologija, rudarstvo i metalurgija za grupu metalurgija.

**17.** **Bira se jedan član iz reda reprezentativnih sindikata za delatnost obrazovanja**

Kandidati su:

1.Dragan Matijević,

na predlog Unije sindikata prosvetnih radnika Srbije,

2. Hadži Zdravko Kovač,

na predlog Sindikata radnika u prosveti Srbije,

3. prof. dr Tomislav Živanović,

na predlog Granskog sindikata prosvetnih radnika Srbije „*Nezavisnost“*

4.Aleksandar Ničić,

na predlog Sindikata obrazovanja Srbije.

**18. Bira se jedan član iz reda udruženja poslodavaca**

Kandidati su:

1. Ivan Kovačević i

2. prof. dr Slavenko Grgurević,

na predlog Unije poslodavaca Srbije.

**B I O G R A F I J E K A N D I D A T A**

**1.**

**SRPSKA AKADEMIJA NAUKA I UMETNOSTI**

**akademik Miljenko Perić**

Rođen jeu Zagrebu 16.01.1949. godine. Studije fizičke hemije završio na Univerzitetu u Beogradu (1966 – 1970). Poslediplomske studije završio je naInstitut za fizičku hemiju Univerziteta u Beogradu (1970 – 1973). Doktorske studije: “Lehrstuhl für Theoretische Chemie der Rheinischen Friedrich-Wilhelms-Universität Bonn”, SR Nemačka (oktobar 1974 – avgust 1976). Disertacija: „*Untersuchung der Schwingungsstruktur von Elektronenspektren mit Hilfe der ab initio Methode*“. Profesionalna karijera:

Asistent u Institutu za fizičku hemiju Univerziteta u Beogradu (1971 – 1979), Načni saradnik u Institutu za fizičku hemiju (1979 – 1981), Docent u Institutu za fizičku hemiju Univerziteta u Beogradu (1981 – 1987), Vanredni profesor u Institutu za fizičku hemiju (1988 – 1994), Redovni profesor na Fakultetu za fizičku hemiju Univerziteta u Beogradu (1994 –2014).

Kao gostujući profesor predavao je u: “Institut für Physikalische und Theoretische Chemie” Univerziteta u Bonu, SR Nemačka (1990 – 1991), “Institut für Physikalische und Theoretische Chemie” Univerziteta u Bonu, SR Nemačka (1998 – 1999), “Institut für Organische Chemie der Julius-Maximilians-Universität” u Vircburbu, SR Nemačka (2004), “Institut für Theoretische Chemie und Computerchemie der Heinrich-Heine-Universität“ u Diseldorfu, SR Nemačka (2006), “Laboratoire de Chimie Théorie de l’Unuiversité Paris Est (Marne-la-Vallée)” u Parizu, Francuska (2007), Univerzitetu u Hajdelbergu, SR Nemačka (2009). Dopisni član SANU od(2003 – 2006), dok je za redovnog člana SANU izabran (2009) godine. Predstavnik je SANU u ALLEA (Udruženje Evropskih akademija nauka). Član Odbora za obrazovanje SANU.

**2.**

**MATICA SRPSKA**

**prof. dr Nenad Ostojić**

Rođen je 26. marta 1943. godine u Derventi (BiH). Redovne studije muzičke teorije (1964–1968) završio je na Muzičkoj akademiji u Beogradu u klasi kompozitora Milutina Radenkovića odbranom diplomskog rada Simfonija u d-molu S. Franka, ocenjenog najvišom ocenom. Specijalističke studije na Teoretsko-kompozitorskom fakultetu Državnog konzervatorijuma „P. I. Čajkovski” u Moskvi završio je 1975. godine, a magistarske studije analitičke harmonije (1976–1979) na Fakultetu muzičke umetnosti u Beogradu u klasi Milutina Radenkovića. Za uspešno odbranjeni magistarski rad Harmonski jezik u operi „Koštana” P. Konjovića i njegovu ulogu u profiliranju likova i situacija dramske radnje dobio je Oktobarsku nagradu Grada Beograda 1979. Usavršavao se u Institutu „Karl Orf” u Salcburgu, Gete institutu i Akademiji umetnosti u Berlinu. Govori ruski, služi se nemačkim, engleskim i italijanskim jezikom.

Po završetku redovnih studija radio je u Međurepubličkoj zajednici za kulturne delatnosti sa sedištem u Pljevljima, kao programski pomoćnik sekretara Zajednice, profesor i direktor Muzičke škole (1969–1976). U zvanje asistenta Univerziteta u Novom Sadu izabran je krajem 1976. godine. U Novi Sad je prešao početkom 1977. godine i na Akademiji umetnosti radio pune 33 godine (1977–2010). U tom periodu prošao je sva nastavnička zvanja (1980 – docent, 1986 – vanredni profesor, 1996 – redovni profesor). Uz redovne nastavne obaveze na predmetu Tonski slog, obavljao je više od četvrt veka i rukovodeće poslove: šef Odseka muzičke umetnosti (1980–1984), prodekan za finansije Akademije umetnosti (1984–1986), dekan Akademije umetnosti (devet dvogodišnjih mandata 1986–2004), predsednik Saveta Akademije umetnosti (2007–2010). U istom periodu aktivno je učestvovao i u radu organa upravljanja i stručnih organa Univerziteta u Novom Sadu (zamenik predsednika Skupštine Univerziteta, član Veća za razvoj i međunarodnu saradnju, dugogodišnji član Nastavno-naučnog veća i Senata). Bio je član Prosvetnog saveta Vojvodine i predsednik Saveta Srpskog narodnog pozorišta. Dugododišnji je član Odbora Odeljenja za scenske umetnosti i muziku Matice Srpske (od osnivanja Odeljenja), član Uredništva i naučni sekretar Srpske enciklopedije. Za potpredsednika Matice srpske izabran je 28. aprila 2012. godine. Autor je kompozicija različitog žanra pisanih za solo instrumente (Cveće cafnalo i Rondo varijacije, za flautu solo; Kvartomanija i Introdukcija i balkanski kvazio tango, za klarinet solo; Tri minijature /Pan, Nimfa, Triton/, za obou solo; Tri hromatske etide /Nestašni tritonusi, Ples zaleđenih kvarti, Najviše dva minuta za bis/ za klavir solo; Posvetni diptih /Prolog, Dijalozi/, za violončelo solo) i kamerne ansamble (Igra i pesma, za klarinet i klavir; Razigrane sekunde, za trio flauta; Pet komada, za duvački kvintet), te horske (Dies irae, za mešoviti hor i violončelo; Tri minijature /Pastorala, Starinski ples, Zvezdani pejsaž/, za mešoviti hor i obou; Oče naš, Svjati Bože, Pjesenj tretjaja, Dostojno jest, Bogorodice djevo, Ave Maria, O Magnum Mysterium, Tri hora na stihove Milana Tripkovića /Vodokršće, Zorilo, Seobe duše/, za mešoviti hor a cappella), koncertantne (Musica Concertante, za klarinet i gudački orkestar) i orkestarske muzike (Posvetni dijalog BACH/DSCH, za gudački orkestar). Član je redakcije međunarodnog časopisa Novi Zvuk/New Sound od njegovog pokretanja (1993), Dobitnik je Povelje sa zlatnom plaketom – najvišeg priznanja Univerziteta u Novom Sadu za izuzetan doprinos i ostvarene rezultate u radu i razvoju Univerziteta u Novom Sadu (1991) i Iskre kulture, najvišeg priznanja za razvoj i afirmaciju stvaralaštva Kulturno-prosvetne zajednice Vojvodine (2004).

**prof. dr Slavko Gordić**

Rođen je 1941. godine u Dabrici (Stolac, Hercegovina), književnik i književni kritičar, profesor emeritus Univerziteta u Novom Sadu, bio je glavni i odgovorni urednik Letopisa Matice srpske (1992-2004), potpredsednik Matice srpske (2008-2012).

Objavio je četiri knjige umetničke proze „Vrhovni silnik“, 1975“, “ Drugo lice“, 1998, „Opit“, 2004, „Rub“, 2010, i dvanaest knjiga studija, ogleda i kritika – „U vidiku stiha“, 1978, „Slaganje vremena“, 1983, „Primarno i nijansa“, 1985, „Obrazac i čin – ogledi o romanu“, 1995, „Poezija i okružje“, 1998, „Pevač“ Boška Petrovića, 1998, „Ogledi o Veljku Petroviću“, 2000, „Glavni posao“, 2002, „Profili i situacije“, 2004, „Savremenost i nasleđe“, 2006, „Razmena darova“, 2006, i „Kritičke razglednice“, 2008. Priredio je nekoliko knjiga (Jovana Jovanovića Zmaja, Veljka Petrovića, ive Andrića, Miodraga Pavlovića), a u književnoj i književno-naučnoj periodici objavio je oko 250 članaka, ogleda i studija. Pojedini ogledi su mu prevođeni na nemački, poljski, mađarski, slovački i slovenački.

Za knjigu „Primarno i nijansa“ dobio je nagradu SIZ-a kulture Vojvodine i Nagradu Društva književnika Vojvodine za najbolju knjigu godine, za „Profile i situacije“ nagrade „Laza Kostić“ i „Đorđe Jovanović“, a za Razmenu darova nagradu „Sreten Marić“. Dobitnik je Novembarske povelje Novog Sada i Nagrade za životno delo Društva književnika Vojvodine.

**3.**

**UNIVERZITET U BEOGRADU**

**prof. dr Ana Pešikan**

Ana Pešikan je vanredni profesor na Odeljenju za psihologiju Filozofskog fakulteta u Beogradu, a od 2012. godine upravnica Odeljenja. Polje ekspertize su joj pedagoška i razvojna psihologija. Fokus njenog rada su teorijska i empirijska istraživanja procesa učenja/nastave (teorijski koncept, metodološka pitanja, uloge nastavnika, i dr), udžbenika, psiholoških problema učenja/nastave istorije, analize obrazovnog sistema i procesa obrazovanja. Jedan je od koautora programa Aktivno učenje i opštih standarda kvaliteta udžbenika. Saradnik je Georg Ekart instituta za međunarodno komparativno proučavanje udžbenika u Braunšvajgu (Nemačka). Radila je na brojnim nacionalnim i međunarodnim projektima, najveći deo njih se bavio unapređivanjem kvaliteta obrazovanja. Nacionalni je ekspert za obrazovanje, od 1998. godine prof. dr Pešikan je Unicefov, a od 2010. godine OSCE-ov ekspert za obrazovanje. Bila je konsultant Ministarstva prosvete Gruzije i sa profesorom Ivićem radila analizu obrazovnog sistema Gruzije (1998-2000). Od 2007-2008. godine bila je ministar nauke u Vladi Republike Srbije i član Nacionalnog saveta za nauku i tehnološki razvoj. Član je Odbora za obrazovanje Srpske akademije nauka i umetnosti (od 2009) i Nacionalnog prosvetnog saveta. Jedan je od autora *Strategije razvoja obrazovanja u Srbiji do 2020*+ i bila je koordinator grupa za osnovno i srednje opšte i umetničko obrazovanje i vaspitanje. Član je redakcije međunarodnog časopisa *CEPS Journal* (Center for Education Policy Studies), Matice srpske i više profesionalnih udruženja. Član je i osnivač Obrazovnog foruma, ekspertske grupe za proučavanje problema obrazovanja i nauke. Dobitnik je pet nagrada za naučni i stručni rad.

**akademik Bogdan Šolaja**

Rođen je 8. jula 1951. u Beogradu. Redovni profesor Hemijskog fakulteta. Dopisni je član SANU od 2006, redovni od 2012 godine. Diplomirao je na Prirodno-matematičkom fakultetu, Hemijski odsek, Univerzitet u Beogradu, 1975. godine. Magistrirao je na temi:Stereoselektivna redukcija i epoksidacija steroidnih konjugovanih ketona pomoću diizobutilaluminijum-hidrida na Prirodno-matematičkom fakultetu Univerziteta u Beogradu u Beogradu, 1978 godine gde je i doktorirao na temu: Sinteza analoga deoksivernolepina iz holesterola, 1984 godine. Postdoktorske studije: 1985-1987 (Prof. André S. Dreiding) Organisch Chemisches Institut der Universität Zürich, Švajcarska; 1985-1986 stipendija Švajcarskog fonda za nauku, 1986-1987 stipendija Legerlotz fondacije.

Profesionalna karijera:

1978-1985 asistent, Prirodno-matematički fakultet, Univerzitet u Beogradu

1987-1989 naučni saradnik, Prirodno-matematički fakultet, Univerzitet u Beogradu

1989-1995 docent, Prirodno-matematički fakultet, Univerzitet u Beogradu

1995-2000 vanredni profesor, Hemijski fakultet, Univerzitet u Beogradu

2000- redovni profesor, Hemijski fakultet, Univerzitet u Beogradu

Dopisni član SANU 2006, redovni član SANU 2012. Član je Srpskog, Američkog, i Švajcarskog hemijskog društva. Bio je predsednik Srpskog hemijskog društva 2005-2009. Član Uređivačkog odbora časopisa Journal of the Serbian Chemical Society, recenzira radove za nekoliko časopisa.

Na Hemijskom fakultetu u Beogradu predaje Organsku i Medicinsku hemiju. Preveo je i uredio američki udžbenik Organska hemija od Piter Volharta i Nil Šora.

Najvažniji projekti:

2006- Novi bioaktivni molekuli zasnovani na prirodnim proizvodima, SANU, F-80, rukovodilac projekta.

2010-2014: Sinteza aminohinolina i njihovih derivata kao antimalarika i inhibitora Botulinum neurotoksina A, Ministarstvo nauke u prosvete Srbije OS172008, rukovodilac projekta.

2010-2014: Second Generation Small Molecule Inhibitors of Botulinum neurotoxins, National Institutes of Health, National Institute of Allergy and Infectious Diseases (NIH NIAID, USA) istraživački projekat #5U01AI82051-02. Ko-rukovodilac projekta: konzorcijum čine USAMRIID, Hemijski fakultet Univerziteta u Beogradu, University of Nebraska, Pittsburgh University i Stanford University. Jedini finansirani projekat u Srbiji od strane National Institutes of Health, SAD.

2010-2013: New Inhibitors of Botulinum Neurotoxins. NATO projekat EAP.SFPP 983638. rukovodilac projekta. Jedini ovakav projekat u Srbiji.

Osnovne oblasti naučno istraživačkog rada: organska hemija, medicinska hemija.

-Otkrivanja i proučavanja nove klase antimalarijskih jedinjenja

-Otkrivanja i opisivanja novih klasa jedinjenja koja inhibiraju botulinum neurotoksine

-Rad na iznalaženju novih inhibitora Ebola i Marburg virusa.

Ukupan broj radova i patenata:

74 naučna rada, 4 revijalna rada, 1 US patent, 2 domaća patenta, 1 poglavlje u knjizi (o novim antimalaricima, Springer, 2012).

Priznanja:predsednik SHD 2005-2009; zaslužni i počasni član.

**prof. dr Aleksander Baucal**

Radi kao redovni profesor na Filozofskom fakultetu u Beogradu gde predaje na predmetima iz oblasti razvojne psihologije i psihologije obrazovanja, a kao gostujući profesor radio je na Univerzitetu u Banja Luci, Jean Piaget Archive na Univerzitetu u Ženevi, Univerzitetu u Bolonji, Univerzitetu u Tuluzu, Univerzitetu u Lozani, Univerzitetu u Nojšatelu i Univerzitetu u Geteborgu. U svom istraživačkom radu bavio se sledećim temama: kako deca i mladi razvijaju nove kompetencije kroz interakciju sa vršnjacima i sa odraslim; koje karakteristike učenika, nastavnika i škola utiču na obrazovna postignuća učenika; procena kvaliteta, pravednosti i efikasnosti obrazovnog sistema (nacionalna testiranja i sekundarne analize PISA rezultata); položaj dece iz romske zajednice u obrazovanju i kvalitet njihovog obrazovanja; školsko ocenjivanje; nastavnička uverenja i prakse i njihov uticaj na učenje učenika; motivacija za školsko učenje; anksioznost učenika u vezi sa učenjem matematike; značaj predškolskog obrazovanja za kasnija obrazovna postignuća učenika; analiza ulaganja u predškolsko obrazovanje itd. Do sada je objavio ukupno 182 naučna rada, koji su prema servisu Google citation citirani 191 put (h indeks=7).

Od 2001. do 2004. bio uključen u reformu obrazovanja u Srbiji za šta je 2004. dobio nagradu grada Beograda. Bio je član Veća za obrazovnu reformu, Nacionalnog foruma za obrazovanje za sve (UNESKO), i komisije za razvoj školskog programa. U periodu 2002-2004 bio je osnivač i direktor Centra za evaluaciju (sadašnji Zavod za vrednovanje kvaliteta obrazovanja i vaspitanja). Od 2001. godine radi i kao međunarodni konsultant za više međunarodnih organizacija: UNICEF, OEBS, *Save the Children, Open Society Institute*, *European Commission*, i Svetska banka. Kao konsultant bio je angažovan je na projektima unapređivanja školskog ocenjivanja, razvoja eksternih ispita, razvoja nacionalnih testiranja, analizi efekata i razvoju obrazovne politike, razvoju nacionalnih kurikuluma. U poslednjih 10 godine intenzivno je angažovan na praćenju i unapređivanju pravednosti obrazovanja, a posebno na unapređivanju kvaliteta obrazovanja za romsku decu kao jedne od najosetljivih i najugroženijih grupa dece u Srbiji.

Trenutno je član uredništva časopisa ”Psihologija” koji se nalazi na SCI listi, a izabran je za glavnog urednika jednog od najstarijih evropskih časopisa iz oblasti obrazovne psihologije *European Journal of Psychology of Education* koji se, takođe, nalazi na SCI listi. U prethodnom periodu bio je i član *Advisory Editor Board*-a časopisa *European Journal of School Psychology*.

A. Baucal je član je više profesionalnih udruženja u kojima je bio biran da vrši određene funkcije: Jean Piaget Society, International Society for Cultural and Activity Research (ISCAR), Društvo psihologa Srbije (vršio dužnost predsednika u period 2011-2013 godina) i European Association for

Research on learning and Instruction (EARLI) u okviru koje je izabran 2013. godine za koordinatora SIG 10 mreže koja se bavi socijalnom interakcijom u učenju i nastavi.

**prof. dr Ivica Radovanović**

Rođen je 1957. godine u Rogatici. Završio je Filozofski fakultet u Sarajevu – odsek za pedagogiju i psihologiju (1980). Na istom fakultetu odbranio je magistarski rad iz pedagogije sa tezom *Komparativna analiza nivoa i oblika realizacije programa osnovnog obrazovanja mladih i odraslih* (1986). Doktorat pedagoških nauka stekao je 1994. godine na Filozofskom fakultetu u Novom Sadu, odbranivši doktorsku disertaciju iz oblasti pedagogije pod nazivom *Stil ponašanja nastavnika i stavovi učenika o vrednostima nastave*. Bio je na studijskom boravku u Manhajmu iz oblasti kurikularne didaktike.

Od 1980. godine radio je kao asistent-pripravnik na Filozofskom fakultetu u Sarajevu, te kao profesor pedagogije i psihologije u gimnaziji i pedagog-koordinator vaspitno-obrazovnog rada u dečijem domu. Od 1990. do 1997. godine bio je asistent, a zatim i docent na predmetu *Pedagogija* na Fakultetu fizičke kulture u Beogradu. U zvanje vanrednog profesora na Učiteljskom fakultetu u Beograduizabran je 1998. godine, a u zvanje redovnog profesora 2003. godine, za užu naučnu oblast *Pedagogija*. Na Univerzitetu u Beogradu član je Veća naučnih oblasti društveno-humanističkih nauka, na Učiteljskom fakultetu u Beogradu šef je Katedre za pedagogiju i psihologiju, a bio je prodekan za nauku (2004-2012) i urednik časopisa *Inovacije u nastavi* (2005-2013).

Objavio je devet knjiga (*Stil ponašanja nastavnika*, 1997; *Uvod u opštu i informatičku pedagogiju*, 2000; *Vaspitanje kroz sport*, 2005; *Odrasli o darovitoj deci i mladima*, 2007; *Upravljanje* razredom, 2009; *Internet u obrazovanju*, 2013. i druge) i veći broj naučnih i stručnih radova (u domaćim i međunarodnim časopisima, zbornicima i drugim publikacijama), kao i veći broj bibliografija, prikaza i recenzija. Učestvovao je u većem broju naučnih i stručnih skupova u zemlji i inostranstvu.

Učestvovao je u izradi i realizaciji više naučno-istraživačkih projekata na Učiteljskom fakultetu u Beogradu (*Daroviti učenici i (ne)uspeh,* 1995-1996; *Vrednovanje i rejting osnovne škole*, 1997; *Naša osnovna, obavezna škola budućnosti*, 1997-1998). Bio je rukovodilac naučnog projekta Ministarstva za nauku Republike Srbije (broj 149050) za period 2005-2010. godine, pod nazivom *Promene u osnovnoškolskom obrazovanju* – *problemi, ciljevi, strategije*. Rukovodilac je naučnog projekta (broj 179020) pod nazivom *Koncepcije i strategije obezbeđivanja kvaliteta bazičnog obrazovanja i vaspitanja* (2011-2014), čiju realizaciju finansira Ministarstvo prosvete, nauke i tehnološkog razvoja Republike Srbije.

**prof. dr Aleksandar Lipkovski**

Rođen je 1955. godine u Carigradu. Osnovno obrazovanje završio u Moskvi, Pragu i Beogradu, srednje obrazovanje i prvu godinu studija matematike na Mehaniko-matematičkom fakultetu Moskovskog državnog univerziteta (MGU). Nastavio je studije matematike na Prirodno-matematičkom fakultetu Univerziteta u Beogradu (PMF), gde je diplomirao oktobra 1975. sa srednjom ocenom 9,90. Magistarske studije iz matematike na PMF upisao 1975. i završio 1978. godine.

Od 1978. asistent-istraživač na Vazduhoplovnotehničkom institutu JNA u Beogradu, od 1979. asistent-pripravnik, a od 1980. asistent Odseka za matematiku, mehaniku i astronomiju PMF u Beogradu. Doktorsku disertaciju iz matematike na PMF u Beogradu odbranio je 1985. godine. Docent PMF u Beogradu od 1986, reizabran 1991. Vanredni profesor od 1995, reizabran 2000. U zvanje redovnog profesora Matematičkog fakulteta Univerziteta u Beogradu izabran je 2004. godine. Više puta bio na specijalizacijama i studijskim boravcima na MGU i MI RAN u Moskvi, Univerzitetu i MPI u Bonu i Univerzitetu u Tibingenu.

Objavio preko 35 naučnih i stručnih radova, članaka, knjiga, udžbenika,poglavlja u knjigama, koji su citirani u više inostranih publikacija, i preko 50 radova objavljenih u izvodu i učešća na naučnim i stručnim skupovima, u oblastima algebre i nastave matematike. Udžbenik „Linearna algebra i analitičkageometrija“ za studente matematičkih fakulteta imao je tri izdanja. Na Matematičkom fakultetu držao više kurseva na redovnim i poslediplomskim studijama, organizovao naučne seminare, rukovodio izradom preko 25 specijalističkih, magistarskih i doktorskih disertacija.

Član je redakcija časopisa koje izdaje Društvo matematičara Srbije "Matematički Vesnik" od 1993 i „Theaching and Mathematics“ od 1998. godine.Bio je predsednik Upravnog odbora Društva matematičara Srbije od 2010 do 2012, a predsednik je Društva matematičara Srbije od 2012 do danas.

Bio je prodekan za finansije (2001-2002) i dekan (2002-2004) Matematičkog fakulteta u Beogradu, prorektor za nastavu Univerziteta u Beogradu (2004-2006). Predsednik je Veća grupacije prirodno-matematičkih nauka i član Senata Univerziteta u Beogradu od 2010. do danas. Bio je član mnogobrojnih komisija i radnih grupa u vezi sa svim nivoima obrazovanja u Ministarstvu prosvete Srbije, Univerzitetu u Beogradu i Zavodu za unapređivanje obrazovanja i vaspitanja. Bio je član Nacionalnog prosvetnog saveta Srbije sa šestogodišnjim mandatom na predlog Univerziteta u Beogradu (2005-2009) i pomoćnik ministra prosvete za visoko obrazovanje (2007-2008).

Govori ruski, engleski i nemački. Oženjen je i otac je dve ćerke.

**4.**

**UNIVERZITET U NIŠU**

**prof. dr Dragan Denić**

Rođen je 1963. godine u Vlasu, opština Vranje. Nakon završetka osnovne škole, školovanje je nastavio u Beogradu u Matematičkoj gimnaziji "Veljko Vlahović", koju je zavšio 1982. godine. U toku osnovnog i srednjeg obrazovanja učestvovao je i osvajao nagrade na republičkim i saveznim takmičenjima iz matematike i fizike. Elektronski fakultet u Nišu upisao je 1983.godine i diplomirao maja 1988. godine sa temom iz oblasti automatizacija merenja. Za postignute rezultate u toku studiranja svake godine je nagrađivan od strane Elektronskog fakulteta, a 1986. godine je dobio i Povelju Univerziteta u Nišu. Prvi je u generaciji diplomirao, magistrirao i doktorirao na Elektronskom fakultetu u Nišu. Poslediplomske studije, smer Metrologija, upisao je 1988. godine. Juna 1992. godine odbranio je magistarsku tezu pod naslovom "Digitalni merni pretvarači sa pseudoslučajnim kodiranjem pozicije transportnih sistema". Doktorsku disertaciju pod naslovom "Nove mogućnosti preciznog merenja i određivanja pozicije metodom pseudoslučajnog kodiranja" odbranio je marta 1996. godine. Aktivno je učestvovao u više naučno-istraživačkih projekata Ministarstva za prosvetu, nauku i tehnološki razvoj Republike Srbije, kao učesnik i rukovodilac projekata.Takođe, učestvovao je u više značajnih projekata rađenih za potrebe privrede. Bio je koordinator FP7 naučnog međunarodnog projekta, koordinator jednog i učesnik na većem broju međunarodnih projekata iz oblasti reforme i unapređenja visokog obrazovanja u Srbiji. Do sada je objavio 125 naučnih radova, a kao ekspert bio je angažovan u periodu od više od 3 godine kao nezavisni konsultant GPI, vodeće svetske firme u njegovoj oblasti istraživanja.

Članstvo u naučnim, poslovodnim i stručnim organima i organizacijama:

Član Nacionalnog prosvetnog saveta. (od 26.11.2013. godine) – izabran umesto prethodnog člana iz reda Univerziteta u Nišu koji je dao ostavku na mesto člana Nacionalnog prosvetnog saveta.

Prorektor za naučni rad i izdavačku delatnost Univerziteta u Nišu. (2009.-2012. godine)

Prodekan za nauku Elektronskog fakulteta u Nišu. (od 2013. godine)

Šef Katedre za Merenja. (2007.-2012. godine)

Član Senata Univerziteta u Nišu. (2006.-2012. godine)

Član Saveta Elektronskog fakulteta u Nišu. (2002.-2006. godine)

Član Saveta Prirodno-matematičkog fakulteta u Nišu. (2004.-2006. godine)

Recenzent ustanova i studijskih programa koji se akredituju u visokom obrazovanju i član Komisije za sprovođenje postupka akreditacije Elektronskog fakulteta u Nišu.

Njegov naučni i stručni rad odnosi se na razvoj novih tipova senzora i metoda na polju merenja pozicije i ugaone brzine. Zaposlen je na Elektronskom fakultetu i drži predavanja iz *Računarskih merno-informacionih sistema u industriji, Telemetrije, Industrijskih sistema za merenje i kontrolu, Metrologije električnih veličina.* Kao autor ili koautor objavio je jednu monografiju i 125 naučnih radova koji su publikovani u međunarodnim i nacionalnim časopisima i u zbornicima međunarodnih i domaćih konferencija. Prof. dr Dragan Denić poseduje potvrdu da je od 01.01. 2001. do 09.01.2004. godine bio nezavisni konsultant kompanije GPI (Gurley Precision Instruments) vodeće u svetu na polju razvoja preciznih digitalnih pretvarača pozicije. Istraživanja prof. dr Dragana Denića objavljena u vodećim časopisima (M21, M22, M23) citirana i komentarisana su u jednoj od najznačajnijih preglednih knjiga u oblasti merenja John G. Webster „The measurement instrumentation and sensors handbook“, CRC Press, 1999, str. 6-102, 6-118.

**prof. dr Dobrica Živković**

Rođen je 26.12.1953 u Nišu. Osnovnu školu i gimnaziju završio je u Nišu. Filozofski fakultet u Nišu – grupu za fizičku kulturu završio je 22. novembra 1977. godine. Poslediplomske studije završio je u Beogradu, 24. maja 1983. godine odbranivši magistarski rad pod nazivom: "Primena korektivnih aktivnosti u saniranju osnovnih poremećaja na kičmenom stubu u sagitalnoj ravni", pod mentorstvom prof. dr Ljubiše Koturovića, iz oblasti fizičke kulture i time stekao akademski naziv magistra nauka u oblasti fizičke kulture. Doktorat nauka iz oblasti fizičke kulture stekao je 27. avgusta 1987. godine na Filozofskom fakultetu u Nišu odbranivši doktorsku tezu pod nazivom: "Uticaj programirane nastave fizičkog vaspitanja na poremećaje kičmenog stuba u frontalnoj ravni", pod mentorstvom dr Ljubiše Korurovića.

U zvanje asistenta-pripravnika za predmet Teorija i metodika korektivne gimnastike na Nastavno-naučnoj grupi Filozofskog fakulteta u NIšu izabran je 15. oktobra 1979. godine.

U zvanje docenta za predmet Teorija i metodika korektivne gimnastike izabran je aprila meseca 1988. godine na istoj nastavno-naučnoj grupi Filozofskog fakulteta u Nišu. U zvanje vanrednog profesora za predmet Teorija i metodika fizičkog vaspitanja na Filozofskom fakultetu u Nišu – studijska grupa za fizičku kulturu, izabran je 1. oktobra 1993. godine, a u zvanje redovnog profesora oktobra meseca 1998. godine.

Iz domena ostalih aktivnosti dr Dobrice Živkovića valja napomenuti i sledeće: bio je član Saveta Univerziteta u Nišu, član Saveta Filozofskog fakulteta u Nišu, član Skupštine Univerziteta u Nišu, član Odbora za fizičku kulturu Univerziteta u Nišu. U vremenu od oktobra 1999. godine do novembra 2000. godine bio je Dekan Fakulteta fizičke kulture u Nišu. Od jula meseca 2002. godine ponovo je dekan Fakulteta fizičke kulture u Nišu, za mandatni period: 2002-2004, 2004-2006, 2006-2009 i od 2009-oktobar 2012. Uz pomoć S.O. Novi Pazar otvara odeljenje Fakulteta fizičke kulture iz Niša u Novom Pazaru, novembra 2002. godine. Maja 2003. godine otvara odeljenje Fakulteta fizičke kulture u Kraljevu. Uz saglasnost Ministarstva prosvete Republike Srbije ostvaruje se saradnja sa City College-om u Atini, od 2010. godine do danas. Od 1998. godine do 2002. godine bio je angažovan kao profesor na predmetu Korektivna gimnastika na Fakultetu za fizičku kulturu u Prištini. Od 2007. godine do 2010. godine predavao je isti predmet na Fakultetu sporta i fizičkog vaspitanja u Novom Sadu, kada je Fakultet akreditovan i odobrene su mu doktorske studije, predavač je na istim na predmetu „Istraživanja u primenjenoj kineziologiji“. Od 2004. godine predsednik je Konferencije dekana fakulteta fizičke kulture Podunavskih zemalja.

Autor i koautor je u više od 100 stučnih i naučnih radova publikovanih u međunarodnim i domaćim časopisima, zbornicima međunarodnih i domaćih konferencija. Bio je nosilac potprojekta za posturalne poremećaje i telesne deformitete: „Struktura i razvoj morfoloških, funkcionalnih, biomotoričkih dimenzija i postularnih telesnih devijacija predškolske, školske dece i omladine regiona Zaječar“ (kao nosilac potprojekta za posturalne poremećaje u pomenutom projektu, čiji je rukovodilac bio prof. dr Slobodan Stanković), Niš, 1987. godina.

Trenutno je učesnik u dva projekta finansiranih od strane Ministarstva za nauku i tehnološki razvoj Republike Srbije, koji predstavljaju dva od tri projekta koje je Ministarstvo dodelilo Fakultetu sporta i fizičkog vaspitanja.

Bio je mentor i predsednik komisije u 21. magistarskom radu i u 10 doktorskih disertacija. Govori engleski jezik.

**5.**

**UNIVERZITET U KRAGUJEVCU**

**prof. dr Milomir Gašić**

Rođen je 25. 10. 1950. godine. Diplomirao na Mašinskom fakultetu Beogradskog Univerziteta 1974. godine i stekao zvanje diplomirani mašinski inženjer, 1983. godine stekao je zvanje magistra tehničkih nauka a 1989. godine na Mašinskom fakultetu Univerziteta u Beogradu stekao je titulu doktora tehničkih nauka. Dekan i redovni profesor Mašinskog fakulteta Univerziteta u Kragujevcu. Član je Nacionalnog prosvetnog saveta od 2009. godine. Predsednik je Republičke Komisije za standarde građevinskih mašina. Počasni je doktor nauka Ruskog Državnog Univerziteta Voronjež. U okviru naučnoistraživačke delatosti, učestvovao i objavio veći broj radova na inostranim međunarodnim konferencijama, domaćim međunarodnim konferencijama, savetima i stranim i domaćim časopisima. Dobitnik je Oktobarske nagrade grada Beograda za najbolji diplomski rad. Pored ovih aktivnosti aktivno sarađuje sa privredomna projektima vezanim za saradnju sa privrednim okruženjem. Glavni i odgovorni urednik IMK-14 Istraživanje i razvoj u teškoj mašinogradnji, programskog odbora međunarodne konferencije. Član je Saveza inženjera i tehničara Srbije i asocijacije i kvalitet Srbije. Govori engleski i ruski jezik.

**prof. dr Branislav Popović**

Rođen je 1954. godine u Zrenjaninu. Osnovnu školu je završio u Trsteniku,a gimnaziju u Vrnjačkoj Banji. Diplomirao je na grupi za matematiku PMF-a u Beogradu 1978. godine sa prosečnom ocenom 8,05. Na istom fakultetu je početkom 1988. godine odbranio magistarsku tezu. Doktorsku disertaciju iz oblasti matematičkih nauka odbranio je na PMF-u u Kragujevcu 1999. godine.

Od februara 1979. godine radio je kao profesor matematike u XIII beogradskoj gimnaziji. Krajem iste godine prelazi u Kragujevac, gde je izabran za asistenta-pripravnika u Institutu za matematiku Prirodno-matematičkog fakulteta. U novembru 1999. izabran je za docenta, a 2008. godine u zvanje vanrednog profesora na istom fakultetu. U prvoj polovini 1990. godine proveo je tri meseca na usavršavanju u Oxford University Computing u grupi za numeričku analizu.

Aktivnosti prof. Branislava Popovića se odvijaju u dve naučne oblasti. Prva oblast, u kojoj je i započeo svoj istraživački rad, je numerička analiza, specijalno rešavanje graničnih problema za parcijalne diferencijalne jednačine metodom konačnih razlika. U toj oblasti je magistrirao i doktorirao i sa dobijenim rezultatima učestvovao na više naučnih skupova. Neki rezultati su publikovani u mećunarodnim naučnim časopisima. Trenutno učestvuje na jednom domaćem naučnom projektu iz oblasti numeričke analize. Oblast u kojoj se poslednjih godina odvija pretežni deo njegovih aktivnosti je metodika nastave, istorija i popularizacija matematike.

Autor je ili koautor više udžbenika i priručnika za učenike osnovnih škola. Bio je stručni koordinator tima za matematiku u izradi standarda za kraj obaveznog obrazovanja u Srbiji kao i koordinator tima za matematiku na projektu Instituta za psihologiju Filozofskog fakulteta u Beogradu pod nazivom „Inkluzivni model prelaska sa razredne na pred-metnu nastavu za učenike sa teškoćama u razvoju". Pored ovog učestvovao je i na dva projekta koja je finansiralo Ministarstvo prosvete, a kojima je rukovodio Zavod za vrednovanje kvaliteta obrazovanja i vaspitanja („Izrada standarda znanja iz matematike za 4. razred osnovne škole" i „Izrada godišnjeg testa iz matematike za 4. razred osnovne škole"). Aktivno se služi engleskim jezikom.

**prof. dr Marija Stanić**

Rođena je 1975. godine u Gornjem Milanovcu. Završila je osnovnu školu „Radoje Domanović" u Kragujevcu i Prvu kragujevačku gimnaziju kao nosilac diplome „Vuk Karadžić" i oba puta proglašavana za đaka generacije. Tokom školovanja je učestvovala na brojnim takmičenjima iz matematike, fizike i informatike od školskog do saveznog ranga. Prirodno-matematički fakultet u Kragujevcu, studijska grupa Matematika, upisala 1994. i završila u 1998. godine kao najbolji student generacije sa prosečnom ocenom 9,83. Poslediplomske magistarske studije iz oblasti Numeričke matematike i optimizacije na Prirodno-matematičkom fakultetu u Kragujevcu upisala 1998. i završila sa prosečnom ocenom 10,00. Magistarsku tezu „Nestandardne ortogonalnosti i odgovarajuće kvadrature Gausovog tipa" odbranila 2003. godine (mentor prof. dr Gradimir V. Milovanović). Doktorsku disertaciju „Generalisane kvadraturne formule Gausovog tipa" na Prirodno-matematičkom fakultetu u Kragujevcu odbranila je 2007. godine (mentor prof. dr Gradimir V. Milovanović).

Od 1999. do 2004. godine radila kao asistent-pripravnik; od 2004. do 2007. kao asistent, od 2007. do 2013. kao docent i od 2013. kao vanredni profesor na Prirodno-matematičkom fakultetu u Kragujevcu.

Na postdoktorskom usavršavanju na Departmanu za matematiku Politehničkog univerziteta u Torinu (Italija) provela je tri meseca tokom 2009. godine. Tokom 2009. godine je po

pozivu gostovala u Potenci, Italija ( University of Basilicata), gde je održala dva predavanja na međunarodnim doktorskim studijama ( International PhD Study in Mathematics, International Doctoral Seminar Janos Bolyai, University of Basilicata, Potenza, Italy, November, 26-27, 2009). Bavi se naučno-istraživačkim radom u oblasti Numeričke analize, Teorije aproksimacija i Metodike nastave matematike. Do sada ima objavljena 32 naučna rada, od čega je 23 u časopisima sa 8S1 liste (10 kategorije M21, 7 M22 i 6 M23), jednu monografiju nacionalnog značaja, kao i tri poglavlja u međunarodnim monografijama koje je izdao poznati svetski izdavač Springer Verlag.

Učestvovala je na 14 međunarodnih naučnih konferencija, 4 međunarodna naučna seminara i na 3 domaće naučne konferencije.

Koautor je 4 univerzitetska udžbenika i zbirki zadataka. Pored toga, zajedno sa ostalim članovima Republičke komisije za matematička takmičenje učenika osnovnih škola koautor je 4 zbirke zadataka sa matematičkih takmičenja učenika osnovnih škola i redaktor dve zbirke zadataka za pripremu srednjoškolaca za matematička takmičenja.Učestvovala je u realizaciji tri domaća i jednog međunarodnog naučno - istraživačkog projekta. Trenutno je angažovana na dva domaća projekta (istraživač kategorije A1). Član je: Društva matematičara Srbije i član Srpskog naučnog matematičkog društva, Upravnog odbora Srpskog naučnog matematičkog društva od njegovog osnovanja 2014. godine. Od 2003. do 2006. godine bila je član i zamenik predsednika Upravnog odbora

Društva matematičara Srbije, a od 2005. do 2006. član Izvršnog odbora Društva matematičara Srbije. Od 2006. godine do danas je predsednik Društva matematičara Srbije - Podružnica Kragujevac. Aktivno se služi engleskim jezikom.

**6**.

**SAVEZ UDRUŽENjA VASPITAČA SRBIJE**

**Marina Arizanović**

Rođena je 1958. godine. Osnovnu školu i gimnaziju završila je u Boru a Pedagošku akademiju za vaspitače u Beogradu 1983. godine, diplomiravši 1984. godine sa ocenom 10. Prvo zaposlenje imala je u Medveđi u PU “Mladost” gde je radila i bila član Upravnog odbora ustanove. Od 1964. godine zaposlena je u PU „Vukica Mitrović“ u Leskovcu. 1987. godine osmišljava zajedno sa rukovodstvom škole i vodi eksperimentalnu fazu primene novih osnova programa – „Model A“. Učestvovala je u osnivanju Udruženja vaspitača Jablaničkog okruga a na osnivačkoj skupštini, 2004. godine izabrana je za prvog predsednika. Član je Upravnog odbora Saveza udruženja vaspitača Srbije čiji je i potpredsednik. Učesnica je mnogobrojnih seminara za vaspitače koje je organizovalo Ministarstvo prosvete. Dobitnik je godišnje nagrade PU „Vukica Mitrović“ u Ustanovi, a 2005. godine, povodom 60-godišnjice „njene“ Ustanove, dobila je diplomu za celokupan rad. Bila je član Komisije za izradu pravaca razvoja obrazovanja u Srbiji i konsultant za izradu Strategije obrazovanja do 2020. godine.

**Ljiljana Todorović**

Rođena je u Požegi 1965. godine. Diplomirala je 1986. na Pedagoškoj akademiji za vaspitače na smeru vaspitač predškolskih ustanova. Od 1986. godine radi u PU „Nada Naumović“ u Kragujevcu. Radila je kao zamenik rukovodica RJ u dva mandata. Predsednik je udruženja vaspitača Šumadije od juna 2007. godine i potpredsednik Saveza vaspitača Srbije od decembra 2010. godine. U Savezu vaspitača je i vođa kreativnog tima. Učesnik, realizator i koordinator odobrenih oblika stručnog usavršavanja. Participirala je u većem broju domaćih i međunarodnih stručnih skupova. Voditelj je mnogih kulturnih manifestacija i u okviru predškolske ustanove u kojoj radi iz kojih se izdvajaju „Bitka za bebe“, „Veliko srce za male ljude“, „Susreti prijateljstva“ i drugi. Služi se francuskim i engleskim jezikom.

**Radmila Petrović**

Rođena je 1957. godine u Magliću. 1977. godine završila je Pedagošku akademiju na smeru vaspitač u radu sa predškolskom decom. 2008. godine je završila i osnovne strukovne studije I stepen. Od 1978. do 2007. godine radila je u PU „VČIELKA“ u Bačkom Petrovcu a od 2007. godine do danas radi u Udruženju vaspitača Vojvodine gde je predsednik Udruženja. Radi na koordinaciji i boljoj povezanosti vaspitača PU „Vojvodine“ i na povezivanju istitucija od važnosti za struku. Učestvovala je na pisanju projekata sa PU u Vojvodini za obezbeđivanje sredstava od pokrajinskog sekretarijata za obrazovanje i pokrajinskog sekretarijata za demografiju. Učestvovala je i u radu Komisije za predškolsko pri Nacionalnom prosvetnom savetu. Trenutno učestvuje u većem broju projekata iz oblasti unapređenja predškolskog obrazovanja. Govori ruski jezik.

**Ljiljana Dragutinović**

Rođena je 1965. godine u Beogradu. Višu školu za obrazovanje vaspitača završila je 1999. godine. 2008. godine diplomirala na Učiteljskom fakultetu gde je i 2010. godine završila master studije. Zaposlena je u PU „Vračar“ više od 30 godina gde radi na poslovima medinciske sestre u jaslama a po završetku Više škole za obrazovanje vaspitača na poslovima vaspitača. Tokom rada kontinuirano se usavršavala i unapređivala svoje prakse primenom novih iskustava i saznanja. Inicijator je uvođenja multimedija u predškolskoj ustanovi. Koautor je mnogih prezentacija ustanove u kojoj radi. Trenutno obavlja funkcije potpredsednika Saveza udruženja vaspitača Srbije i predsednika Udruženja vaspitača Beograd. Učestvovala je u radu nekoliko radnih grupa i timova za realizaciju i istraživanje. Učestvovala je u većem broju domaćih i međunarodnih stručnih skupova i objavila je veći broj publikacija i koautor je dva priručnika. 1993. godine dobila je nagradu za iskazanu inventivnost u izradi igračke za predškolsku decu od strane Skupštine grada Beograda. Govori francuski jezik.

**7.**

**SAVEZ UČITELjA SRBIJE**

**Zdenka Milivojević**

Rođena je 5.10.1967. godine u Sokobanji. Završila Pedagošku akademiju u Aleksincu i zaposlila se kao učitelj. Kao samofinansira**j**ući student, uz rad 2001.godine završila je Učiteljski fakultet u Vranju. U martu 2012. godine upisala je master studije Obrazovne politike na Fakultetu pedagoških nauka, zajedničkog programa Univerziteta u Kragujevcu i Univerziteta u Beogradu, u okviru TEMPUS projekta za Srbiju i Crnu Goru. Master rad iz Interkulturalnog obrazovanja na temu Interkulturalni pristup u obrazovanju-Mogućnosti uvođenja u Srbiji 30.09.2014. odbranila je na Filozofskom fakultetu u Beogradu ocenom 9. Kao uspešan student oktobra 2013. u delegaciji studenata i profesora iz Srbije i Crne Gore, učestvovala je u studijskoj poseti Arhus univerzitetu u Kopenhagenu, u Danskoj**.** Osposobljena je za metodološku analizu i evaluaciju nacionalnih i evropskih obrazovnih politika, kao i kritičku analizu šireg društvenog i političkog konteksta obrazovanja u kontekstu reformi obrazovnog sistema.

Poseduje osamnaestogodišnje radno iskustvo u Osnovnoj školi ,,Mitropolit Mihailo" u Sokobanji. Profesor je razredne nastave, sa stalnim zaposlenjem u Osnovnojškoli ,,Mitropolit Mihailo'' u Sokobanji, a od 2007. do avgusta 2014. radila je kao pomoćnik direktora. Realizovala je i implementirala mnoge projekte u školi, kako projekate na nacionalnom nivou, tako i na lokalnom nivou, u cilju unapređivanja školske prakse i podizanja kvaliteta rada škole. Bila je autor i realizator pro**j**ekta "Međunarodna saradnja sa školom iz Mađarske", "Školsko savetovalište", Ministarstva prosvete, kao i projekta „Osnaženi-uključeni" - Osnaživanje škola za inkluzivno obrazovanje Ministarstva prosvete. Trenutno je lokalni koordinator projekta "Obrazovanje za prava deteta", Pestaloci dečije fondacije iz Švajcarske. Osim ovih projekata autor je i koordinator projekta „Dečji ekološki festival", koji se realizuje u njenoj školi od 2008. godine u organizaciji OŠ „Mitropolit Mihailo", Učiteljskog društva Sokobanja, a uz podršku opštine Sokobanja i SURS-a.

Svoj profesionalni razvoj osim u školi, ostvaruje u Savezu učitelja Republike Srbije (SURS), a kao i predsednik Učiteljskog društva Sokobanja, čiji je i osnivač. Od 2006. do 2010. godine bila je član Upravnog odbora Saveza učitelja Republike Srbije, a već sedam godina je predsednik Učiteljskog društva Sokobanja i koordinator EKO tima Saveza učitelja Republike Srbije. Bila je učesnik, moderator i koordinator mnogobrojnih seminara, tribina i konferencija. Objavila je više stručno-naučnih radova.

Od decembra 2014. je ekspert za obuku nastavnika u projektu Razvionica –Podrška razvoju ljudskog kapitala i istraživanju, razvoj opšteg obrazovanja i ljudskog kapitala, čiji je nosilac Ministarstvo prosvete, nauke i tehnološkog razvoja Republike Srbije, a koju finansira Evropska unija. Od januara 2015. član je stručnog tima Ministarstva prosvete, nauke i tzehnološkog razvoja za podršku učešća Republike Srbije u tematskim grupama EU Otvorenog metoda koordinacije (OMK) u oblasti obrazovanja, a u tematskoj grupi Politika škola sa fokusom na osipanje dece iz obrazovnog sistema i obrazovanje nastavnika, u podgrupi- Nacionalna grupa za osipanje iz obrazovnog sistema.

**Katarina Radosavljević**

Rođena je 1981. god. u Aranđelovcu. Osnovnu školu je završila u Donjoj Šatornji, a srednju školu u Topoli - gimnazija društveno - jezičkog smera „Miloš Savković". Osnovnu i srednju školu je završila kao nosilac Vukove diplome. Učiteljski fakultet u Beogradu završila je 2004. godine sa prosečnom ocenom 8,72. Diplomski rad iz Književnosti za decu Uticaj nadrealizma na stvaranje Aleksaidra Eučau poeziji za decuodbranila je ocenom 10. Školske 2001/2002. godine je proglašena za najboljeg studenta i 27.1.2002. godine je na svečanoj Svetosavskoj akademiji predstavljala Učiteljski fakultet kao nosilac Svetosavske nagrade i dobitnik stipendije Vlade Republike Srbije. Školske 2007/2008. godine upisala je, kao student prve generacije, doktorske studije na Učiteljskom fakultetu, smer Metodika nastave matematike. Sa prosečnom ocenom 9,57 položila je sve ispite predviđene master programom i programom doktorskih studija.

Radni vek je započela 2004. godine u OŠ "Milan Blagojević" - Natalinci, kao nastavnik grupe predmeta Tehničko obrazovanje, Likovna kultura i Muzička kultura. Nakon toga radila je kao profesor razredne nastave u OŠ "Skadarlija" u Beogradu, gde je u toku 2006. godine prešla u OŠ "Veljko Dugošević" na Zvezdari u kojoj je zasnovala stalni radni odnos i u kojoj i danas radi.

Radeći u ove dve škole, uporedo je u periodu od 2006. do 2008. godine radila kao asistent - saradnik na katedri za Metodiku nastave matematike na Učiteljskom fakultetu u Beogradu. Od 2008. godine aktivni je član i realizator većine aktivnosti u Društvu učitelja Beograda. U periodu januar-jun 2014. godine radila je u Zavodu za vrednovanje kvaliteta vaspitanja i obrazovanja kao Konsultant za vrednovanje nastave i učenja u Republici Srbiji. Sa tom ustanovom imala je potpisan autorski ugovor po kojem je bila angažovana na projektima od nacionalnog značaja. Osim ovih projekata, učestvovala je i u projektu „Škola bez nasilja" i projektu „Oblak"- Udruženja građana „Obrazovanje plus" iz Beograda kao koordinator programa vršnjačke edukacije Projekat Oblak.

Uporedno sa polaganjem ispita, bavila se i naučnim radom i stalnim stručnim usavršavanjem (preko 400 sati stručnog usavršavanja). Prisustvovala je stručnim tribinama, seminarima, stručnim skupovima u zemlji, a radove je objavljivala u stručnim i naučnim časopisima i zbornicima. Trenutno radi na pripremi doktorske disertacije iz oblasti predmeta Metodika nastave matematike na Učiteljskom fakultetu u Beogradu, oblast algebra.

**8.**

**DRUŠTVA ISTORIČARA SRBIJE**

**predlog Društva istoričara Srbije “Stojan Novaković”**

**Nataša Đuka**

Rođena je 1965. godine. Diplomirala je na Filozofskom fakultetu Univerziteta u Beogradu, 1991. godine. Bila je zaposlena u OŠ „Braća Nedić“ u Osečini, na Filozofskom fakultetu, Arhivu Jugoslavije, OŠ „Jajinci“, a od 1999. godine zaposlena je u Poljoprivrednoj školi sa domom učenika PK „Beograd“. Učestvovala je na više seminara iz oblasti unapređenja nastave istorije. Recenzent je udžbenika u rukopisu za treći stepen srednjih stručnih škola Zavoda za udžbenike. Govori engleski i francuski jezik i služi se računarom.

**Saša Anđelković**

Rođen je 1975. godine. Filozofski fakultet, Univerziteta u Beogradu- katedra za istoriju završio je 2005. godine. Od 2005 godine zaposlen je u „Zmaj Jova Jovanović“. Koautor je Istorijskih izvora za takmičenje osmog razreda (Društvo istoričara Srbije “Stojan Novaković“ Beograd,2010.godine). Pohađao je više akreditovanih programa stručnog usavršavanja. Govori engleski jezik i služi se računarom.

**Dobrivoje Mišić**

Rođen je 1953. u Vladičinom Hanu u Srbiji. Osnovnu školu i gimnaziju završio je u rodnom gradu. Filozofski fakulter (grupa za istoriju) završio je u Beogradu i stekao zvanje diplomirani istoričar. Još tokom studija imao je prva iskustva kao nastavnik istorije u Osnovnoj školi „Karađorđe“ u Jakovu u kojoj je proveo 18 meseci. Tokom narednih pet godina radio je kao umetnički direktor KUD-a „Metkos“ u Smederevu. Krajem devedesetih postao je direktor Kulturnog centra u Vladičinom Hanu i na toj funkciji proveo je tri godine. Od 2001. godine zaposlen je u Hemijsko-prehrambeno tehnološkoj školi u Beogradu kao nastavnik istorije. Uporedo sa radom u matičnoj školi predavao je istoriju u tehničkoj školi „Lola“ u Železniku i u Matematičkoj gimnaziji u Beogradu (u kojoj i danas predaje). Pored osnovnog poziva, učesnik je u izradi plana i programa za nastavu istorije u svim srednjim stručnim školama. Redovno učestvuje u sastavljanju testova za takmičenja počevši od školskih i završno sa republičkim. Redovan je i aktivan član Društva istoričara Srbije „Stojan Novaković“.

**Damir S. Živković**

Rođen je 1980. godine. Na Filozofskom fakultetu Univerziteta u Beogradu diplomirao je 2006. godine sa prosečnom ocenom 8,25. Tokom 2005. i 2006. godine radio je u OŠ „Olga Milošević“ u Smederevskoj Palanci, a od 2006. godine do danas zaposlen je u OŠ „Radomir Lazić“ u Azanji. Kao saradnik IK „Novi Logo“ u svojstvu koautora objavio je: Priručnik za nastavnike istorije za 5. razred osnovne škole, Priručnik za nastavnike istorije za 1. razred gimnazije svih smerova, Priručnik za nastavnike istorije za 2. razred gimnazije prirodno-matematičkog smera. Recenzent je udžbenika za gimnaziju: „Duško Lopandić, Vladimir Petrović, Ivana Petrović, Istorija 1, udžbenik istorije za prvi razred gimnazija svih smerova, Novi Logos, Beograd, 2013.“; „Duško Lopandić, Aleksandra Kolaković, Ivana Petrović, Istorija 2, udžbenik istorije za drugi razred gimnazije prirodno-matematičkog smera, Novi Logos, Beograd, 2014.“; i „Zbirke zadataka iz istorije za pripremu Završnog ispita za kraj osnovnog obrazovanja, Novi Logos, april 2014“. Bio je mentor učenicima koji su osvajali prvo, drugo i treće mesto na republičkim takmičenjima iz istorije. Prisustvovao je velikom broju seminara iz oblasti unapređenja nastave. Govori engleski jezik i služi se računarom.

**Bojana Stevanović**

Rođena je 1973. godine. Filozofski fakultet Univerziteta u Beogradu završila je 2001. godine. Predaje istoriju u OŠ „Kosta Abrašević“ od 2001. godine. Objavila je priručnik za nastavnike „Žene u istoriji, Rodna ravnopravnost u školi“ i priručnik za nastavnike „Uvod u socijalnu istoriju, Rodna ravnopravnost u školi“. Rukovodilac je tima za izradu testova i organizaciju takmičenja iz istorije od 2009. godine do danas. Saradnica je izdavačke kuće Klet. Koautorka je seminara: Implementacija standarda u nastavni proces br. 144 Katalog programa stalnog stručnog usavršavanja nastavnika, vaspitača i stručnih saradnika za 2014/15 i 2015/16 i recenzent udžbenika za sedmi razred osnovne škole. Dobitnica je nagrade za najbolji projekat na temu Rodne ravnopravnosti u školama u Srbiji, u organizaciji Care International, 2003. godine i Najbolji projekat na temu „Srećno drvo“. Učestvovala je na velikom broju seminara iz oblasti unapređenja nastave i edukacije nastavnika. Govori ruski i engleski jezik i služi se računarom.

**9.**

**SRPSKO GEOGRAFSKO DRUŠTVO**

**mr Nataša Birovljev**

Rođena je 1970. godine. Geografski fakultet zavšrila 1997. godine. Zvanje magistra geografskih nauka stekla 2009. godine. Master studije okončala 2014. godine. Član je izvršnog odbora Srpskog geografskog društva. Zaposlena je u osnovnoj školi 18. godina. Sarađivala je sa nevladinim sektorom, geografskim fakultetom i školama u Republici Srbiji i regionu. Koautor je više udžbenika, radnih svezaka i priručnika iz geografije za osnovne škole. Učestvovala je u većem broju domaćih i međunarodnih projekata iz oblasti unapređenja obrazovanja. Autor je programa stručnog usavršavanja nastavnika. Govori engleski i ruski jezik.

**Dubravka Petrović**

Rođena je 1962. godine u Prokuplju. Završila je studije geografije na Prirodno-matematičkom fakultetu, gde je položila i stručni isit 1977. godine. Radila je u različitim školama tokom 19 godina kao i u turističkoj agenciji Aster Tours (1991. godine). Takođe, obavlja funkciju Mentora-stručnog saradnika na Geografskom fakultetu za studentska hospitovanja i školsku praksu i funkciju predsednika Školskog odbora OŠ „Laza Kostić“. Učestvovala je u više stručnih timova formiranih od strane Zavoda za vrednovanje kvaliteta obrazovanja i vaspitanja. Koautor je više udžbenika, priručnika za nastavnike i nemih karata. Dobitnica je Zahvalnice za mentorski rad u oblasti geografije od strane Ministarstva prosvete nauke i tehnološkog razvoja, 2010. godine. Govori engleski i francuski jezik.

**mr Ivica Šantić**

Rođen je 1976. godine u Smederevskoj Palanci, gde je završio osnovnu školu i gimnaziju. Na studije geografije Geografskog fakulteta Univerziteta u Beogradu upisao se 1995. godine. Diplomirao je 2000. godine sa prosečnom ocenom 8,61 i ocenom 10 na diplomskom radu (tema diplomskog rada „Reke Šumadije“). Poslediplomske studije na smeru Turistička geografija na Geografskom fakultetu upisao je 2002. godine. Uspešno je položio sve ispite predviđene nastavnim planom i programom sa prosečnom ocenom 9,63 . Magistarski rad pod naslovom „Potencijali i ograničenja razvoja turizma Šumadije“ odbranio je 2007. godine. Krajem 2011. godine prijavio je doktorsku disertaciju pod nazivom „Turistička valorizacija životne sredine koridora VII u Srbiji u funkciji održivog razvoja“.

Mr Ivica Šantić je od 2005. godine zaposlen u XIV beogradskoj gimnaziji na radnom mestu profesora geografije. U toku osnovnih i poslediplomskih studija učestvovao je u organizaciji i realizaciji nekoliko ekoloških i edukativnih projekata (Projekat Mladih istraživača: ''Sačuvajmo Jelašnčku klisuru'' 1998, 2001, Geomorfološke škole: Kladovo-Karataš 1999. i Kopaonik 2000. i Regionalni kongres EGEA (Evropska asocijacija studenata Geografije): ''Prenaseljene oblasti'', Amsterdam 2002). Aktivno učestvuje u radu Srpskog geografskog društva gde je od 2013. godine član Uređivačkog odbora svih izdanja SGD-a i urednik Naučno-popularnog zbornika „Zemlja i ljudi“. Bio je recezent nekoliko udžbenika geografije za gimnazije. Jedan je od autora udžbenika geografije sa radnom sveskom za sedmi razred osnovne škole, koji je prošao stručnu ekspertizu i odobren je za štampu. Poseduje licencu Ministarstva trgovine, turizma i telekomunikacija za obavljanje poslova turističkog vodiča. Od 2001. godine honorarno radi kao turistički vodič na inostranim destinacijama. Govori engleski jezik i poznaje rad na računaru.

10.

DRUŠTVO FIZIČARA SRBIJE

**Vladan Mladenović**

Rođen je 1965. godine u Prokuplju. Filozofski fakultet u Nišu, na Odseku Fizika završio je 1993. godine i stekao zvanje diplomirani fizičar. Na Prirodno-matematičkom fakultetu u Nišu 2005. godine, stekao je i zvanje profesora fizike i TO obrazovanja. Od 2004. godine zaposlen je u OŠ „Ivan Vušović“ u Ražnju, kao nastavnik fizike i informatike, a nastavu drži i u OŠ „Ljupče Nikolić“ i u Aleksinačkoj gimnaziji.

Učestvovao je u radu Radne grupa za izradu međupredmetnih kompetencija i Komisije za reviziju standarda za osnovnu školu. Koautor je sledećih publikacija: Novog priručnika za primenu standarda i ishoda kao dela Okvira nacionalnog kurikuluma, iskaza Opštih predmetnih kompetencija za predmet fiziku, Stručne recenzije udžbenika izdavačke kuće Klet, Pisanje priprema za šesti razred, izdavačka kuća „Kreativni centar“, Pisanje priprema (trenutno) za prvi i treći razred gimnazije, izdavačka kuća Klet, Zbirke za završni ispit za osnovnu školu, šk. 2013/14, Ministarstvo prosvete- Prosvetni pregled, Zbirke za završni ispit za osnovnu školu, šk. 2014/15, Ministarstvo prosvete- Prosvetni pregled. Bio je i realizator obuka Ministarstva prosvete i Zavoda za vrednovanje, širom Srbije, za primenu standarda u nastavi u osnovnoj školi, realizator obuka Ministarstva prosvete i Zavoda za vrednovanje, širom Srbije, za primenu standarda, kompetencija i ishoda u nastavi u obrazovanju odraslih i realizator obuka nastavnika u okviru projekta Razvionica na primeni međupredmetnih kompetencija. Saradnik je za Srbiju projekta Open Discovery Space i organizovanje aktivnosti saradnje sa Cern-om, Stručni spoljni saradnik ZUOV za izradu Priručnika za pripremu i sprovođenje obogaćenog programa (IOP3) za učenike sa izuzetnim spsobnostima, stručni spoljni saradnik ZUOV za stručnu ocenu kvaliteta rukopisa udžbenika i praćenje i vrenovanje rezultata korišćenja udžbenika u obrazovno-vaspitnom radu, stručni spoljni saradnik ZUOV za odobravanje programa i ostalih oblika stalnog stručnog usavršavanja nastavnika, vaspitača, stručnih saradnika i direktora. Dobitnik je više nagrada i priznanja za unapređenje nastave fizike u Srbiji.

**Tatjana Marković Topalović**

Osnovnu školu i Gimnaziju završila u Šapcu kao nosilac diplome „Vuk Karadžić“. Diplomirala je na Fizičkom fakultetu u Beogradu na Katedri za fiziku čvrstog stanja, a magistrirala na Univerzitetu u Novom Sadu na Katedri za Medicinsku fiziku. Zaposlena je u prosveti 23 godine, radila u tri srednje škole- Šabačkoj gimnaziji, Školi primenjenih umetnosti i Medicinskoj školi „Dr Andra Jovanović“, gde i danas radi. Zahvaljujući različitosti škola ima posebnu vizuru obrazovanja dece u Srbiji, ali i statusa fizike u školama i obrazovnom sistemu. U Medicinskoj školi pripremala je i vodila učenike na takmičenja u kategoriji svih srednjih škola Srbije. Svake godine učenici su ostvarivali značajne rezultate i plasirali se na republička takmičenja. Pre 12 godina u Medicinskoj školi osnovala Društvo ljubitelja fizike-FIZIXI, koje se bavi promocijom i popularizacijom nauke kroz aktuelne teme i dešavanja, kako u školi, tako i van nje (Biblioteka, Narodni muzej, Istorijski arhiv, druge škole). Blisko i kvalitetno sarađuje sa univerzitetskim profesorima, što obezbeđuje prenošenje operativnijeg i kvalitetnijeg znanja učenika pri čemu nastoji da poveže sve obrazovne nivoe u celinu.

Koautor prvog Parka nauke u Srbiji i pet godina rukovodilac Letnje škole nauke u saradnji sa Kancelarijom za mlade grada Šapca. Učesnik i koautor POKO-projekta u saradnji sa Institutom za fiziku u Zemunu i Matematičkom gimnazijom. Koordinator projekta Ruka u testu za Mačvanski okrug od 2007. godine. Na teritoriji Mačvanskog okruga dve godine je vodila deo međunarodnog projekta FP7 Greenwave (2010-2011). Jedan od 12 izabranih nastavnika Srbije koji su učestvovali u prvom CERN-ovom programu za nastavnike u Švajcarskoj. Dva puta bila je učesnik u poster sekciji na Evropskoj Geonaučnoj uniji u Beču (Austrija). Tri puta je učestvovala na SANU u okviru regionalne razmene i saradnje o unapređenju predmetnih didaktika. Tri puta je učestvovala na međunarodnoj konferenciji severoistočnih zemanja koje implemntiraju IBSE metoda, u Vinči. Dobitnica je više nagrada za unapređenje i razvoj nastave. Napisala je i objavila preko 20 stručnih radova objavljenih u Zbornicima stručnih radova, vodila je 5 radionica na Republičkim seminarimao nastavi fizike. Govori engleski jezik i služi se računarom.

**11.**

**SRPSKO HEMIJSKO DRUŠTVO**

**Mirjana Marković**

Rođena je u Beogradu 1970. godine. Osnovne studije na studijskoj grupi Profesor biologije i hemije na Biološkom fakultetu Univerziteta u Beogradu, završila je 1994. godine, a magistarske poslediplomske studije na smeru Nastava hemije 2010. godine. Od septembra 1994. zaposlena je u OŠ „Gavrilo Princip“ na radnom mestu nastavnik hemije. Aktivno je učestvovala u radu u komisija za reformu nastavnog plana i programa hemije. Pripremala je i vodila učenike na takmičenja iz hemije u organizaciji Ministarstva prosvete i sporta i Srpskog hemijskog društva. Učestvovala je na različitim seminarima za usavršavanje profesora hemije (Aprilski dani, seminar u Petnici) i profesora ostalih prirodnih nauka (fizike, biologije i geografije), RC Nis, in cooperation with the ATEE-Research Development Centre (RDC) Professional development in education - A new educators for the complex challenges "designed for professional teams, RC and CSU. Rukovodi Timom za samovrednovanje škole.

Tokom 2005. i 2006. godine radila je u okviru projekta Ministarstva prosvete i sporta i Zavoda za vrednovanje kvaliteta obrazovanja i vaspitanja pod nazivom Razvoj školstva u Republici Srbiji, projektna komponenta Razvoj standarda i vrednovanje. Učestvovala je u IPA projektu, na razvoju standarda i obuci nastavnika za implementaciju standarda za FOOO. Takođe, radila je na razvijanju banke zadataka za potrebe kombinovanog testa male mature od 2006. godine do danas, kao saradnik Zavoda za vrednovanje kvaliteta obrazovanja i vaspitanja. U okviru projekta Podrška razvoju ljudskog kapitala i istraživanju – razvoj opšteg obrazovanja i ljudskog kapitala „Razvionica“ radila je na poslovima revizije obrazovnih standarda za kraj osnovnog obrazovanja i kao ekspert moderator onlajn obuke nastavnika „pilot“ škola.

Publikovala je pet radova u naučnim časopisima, a rezultate naučnoistraživačkog rada saopštila je na tri međunarodna skupa. Koautor je udžbeničkih kompleta Hemija za sedmi razred osnovne škole i Hemija za osmi razred osnovne škole.

Dobitnica je Zlatne medalje Srpskog hemijskog društva za doprinos nastavi hemije u Srbiji za 2013. godinu, kao i Povelje za doprinos razvoju OŠ „Gavrilo Princip“ 2013. godine. Dobitnica je zahvalnice za saradnju Katedre za hemiju Hemijskog fakulteta u Beogradu.

**Milka Kostić**

Rođena je 1954. godine u Beogradu. Diplomirala je na Prirodno-matematičkom fakultetu Univerziteta u Beogradu 1976. godine. Bila je zaposlena na Hemijskom institutu, XI i VIII beogradskoj gimnaziji, a od 2008. godine zaposlena je u IV beogradskoj gimnaziji.

Recenzent je više publikacija, među kojima su: recenzija udžbenika „Hemija za III razred gimnazije prirodno-matematičkog smera“, Zavod za udžbenike, Beograd 1989. godina; recenzija „Priručnika za nastavnike hemije za sedmi i Priručnika za nastavnike hemije za osmi razred“, IK „Logos“, 2010, godina; recenzija „Priručnika za nastavnike hemije za sedmi razred“ IK „Novi Logos“, 2010. godine; recenzija „Priručnika za nastavnike hemije za treći razred gimnazije“, IK „Novi Logos“ 2015. godine; recenzija „Priručnika za nastavnike hemije prvog razreda gimnazije“, IK „Logos“, 2013. godine i recenzija „Priručnika za nastavnike hemije za treći razred gimnazije“ IK „NOvi Logos“, 2015. godine. Koautor je i realizator više akreditovanih seminara. Dobitnica je Nagrade Pedagoškog kolegijuma za uspešnu pripremu učenika za takmičenje iz hemije za 2004. i 2005 godinu i medalje Srpskog hemijskog društva za izvanredne rezultate u nastavi za 2011. godinu.

**12.**

**SRPSKO FILOZOFSKO DRUŠTVO**

**Jadranka Pešti**

Trenutno se nalazi na postdiplomskim studija na Filozofskom fakultetu u Beogradu za sticanje zvanja magistra nauka – istorija filozofije. Od 1986. godine do danas predaje logiku i filozofiju. Autor je i realizator programa stručnog usavršavanja profesora filozofije u gimnazijama, umetničkim i srednjim stručnim školama „Dijalego - filosofija u srednjoj školi“, neprekidno u periodu od 2003. do 2013. godine. Učesnik je skupova Srpskog filozofskog društva od 1995. godine do danas. Koautor je internog biltena za unapređivanje nastave i usavršavanje profesora filozofije u srednjim školama od 2005. do 2010. godine. Takođe, autor je jednog filozofskog eseja i dve knjige. U javnosti je predstavljena kroz više javnih predavanja u ruskom domu u Beogradu, u okviru ciklusa ruska filozofska misao, u Čačku, Šapcu i Subotici. Dobitnik je novembarske nagrade opštine Titel za 2006. godine za doprinos u oblasti obrazovanja i vaspitanja. Učestvovala je na više seminara, programa i okruglih stolova koji su imali za temu: nastavnik u funkciji odeljenskog starešine, internet u funkciji nastave, učionica dobre volje i druge.

**Veroljub Ilić**

Rođen je u Šapcu 1965. godine. Diplomirao je na Filozofskom fakultetu u Beogradu, grupa za filozofiju. Od 1992. do 1994. godine bio je student poslediplomskih (magistarskih) studija na Filozofskom fakultetu u Beogradu na istoriji savremene filozofije. Od 1993. godine do danas zaposlen je u Šabačkoj gimnaziji na mestu profesora filozofije. Funkciju direktora Šabačke gimnazije obavljao je u periodu od 2002. do 2006. godine. Od 2012. godine član je Srpskog filozofskog društva i predsednik Podružnice Srpskog filozofskog društva za Mačvanski okrug. Prisustvovao je velikom broju seminara i stručnih usavršavanja. Poznaje rad na računaru i govori engleski, francuski i ruski jezik.

**13.**

**DRUŠTVO LIKOVNIH PEDAGOGA SRBIJE**

Lola Lukić

Rođena je 1975. godine, u Beogradu. Diplomirala je na Akademiji lepih umetnostn **u** Beogradu istekla akademski nazivdinlomirani slikar 2009. godine. Višu školu likovnih i primenjenih umetnosti uBeogradu završila je 2001. godine, smer nastavnik likovne kulture. Srednju škola za dizajn **u** Beogradu odsek dizajn tekstila završila je 1994. godine. Bila je zaposlena u OŠ „Kosta Abrašević“ i OŠ „Filip Filipović“, a od 2004. godine radi u OŠ „Drinka Pavlović“. U toku 2006. radila je u Iranskoj ambasadi u Beogradu kao profesor umetnosti. Član je Udruženja likovnih pedagoga od 2004. godine. Pohađala je veći broj kurseva i seminara i stručnih tribina. Dobitnica je nagrade u okviru Zmajevih dečijih igara, Nagrada Pošte Srbije- predlog za poštansku markicu i mnogih drugih. Poseduje veštine rada u mozaiku, keramici i tkanju. Govori engleski jezik i služi se računarom.

**Šèšàíà Òåîäîðîâèž Ìèëèíêîâèž**

Ðîåíà ¼å 1958. ãîäèíå ó Ïðèøòèíè. Îñíîâíó øêîëó è Ïåäàãîøêó àêàäåìè¼ó çàâðøèëà ó Øàïöó. Íà Âèøî¼ ïåäàãîøêî¼ øêîëè - ãðóïà çà ëèêîâíî âàñïèòàœå äèïëîìèðàëà ¼å 1979. ãîäèíå. Äèïëîìèðàëà íà Ôèëîçîôñêîì ôàêóëòåòó - ãðóïà çà èñòîðè¼ó óìåòíîñòè ó Áåîãðàäó 1984. ãîäèíå. Íàñòàâó ëèêîâíå êóëòóðå ïðåäà¼å îä 1985. ãîäèíå à èñòå ãîäèíå ïîñòàëà ¼å è ÷ëàí Óäðóæåœà ëèêîâíèõ ïåäàãîãà Ñðáè¼å. Äîáèòíèê ¼å Ïðèçíàœà çà äóãîãîäèøœå óíàïðåèâàœå íàñòàâå ëèêîâíå êóëòóðå îä Óäðóæåœà ëèêîâíèõ ïåäàãîãà Ñðáè¼å, 2012 ãîäèíå. Êîàóòîð ¼å âèøå óŸáåíèêà çà íàñòàâó ëèêîâíå êóëòóðå ó îñíîâíî¼ øêîëè. Ó öèšó óíàïðåèâàœà íàñòàâíè÷êèõ êîìïåòåíöè¼à, ó÷åñòâîâàëà íà áðî¼íèì òðèáèíàìà è ñåìèíàðèìà ó îðãàíèçàöè¼è Ìèíèñòàðñòâà ïðîñâåòå, Ðåïóáëè÷êîã çàâîäà çà êâàëèòåò îáðàçîâàœà, Ôàêóëòåòà ëèêîâíèõ è Ôàêóëòåòà ïðèìåœåíèõ óìåòíîñòè, Óäðóæåœà ëèêîâíèõ ïåäàãîãà, Äå÷è¼åã êóëòóðíîã öåíòðà è äðóãèõ èíñòèòóöè¼à. Ñëóæè ñå ôðàíöóñêèì è åíãëåñêèì ¼åçèêîì.

**14.**

**SAVEZ PEDAGOGA ZA FIZIČKU KULTURU**

**predlog Društva pedagoga fizičke kulture**

**Ivan Ćirić**

Rođen je 1964. u Pirotu. Kao nastavnik fizičkog vaspitanja počeo je da radi školske 1992/93. godine u OŠ „Branko Radičević“, a od 1994. godine do danas zaposlen je u OŠ „ Ivan Gundulić“. Biran je za za predsednika Aktiva nastavnika fizičkog vaspitanja (sada Stručnog veća) Novog Beograda, a osnivanjem Sportskog školskog udruženja Novog Beograda izabran je za predsednika Skupštine i Upravnog odbora ovog Udruženja. Ovu funkciju obavljao je do 2010. godine, kada je imenovan za generalnog seketara iste asocijacije, koju i danas obavlja na poslovima organizacije i realizacije školskih sportskih takmičenja učenika u sistemu školskog sporta Novog Beograda. Takođe, biran je za prvog predsednika Udruženja pedagoga fizičke kulture grada Beograda, po obnavljanju društva 2003. godine. Član je Upravnog odbora Društva pedagoga fizičke kulture Srbije. Kao član komisije Zavoda za unapređivanje obrazovanja i vaspitanja Srbije učestvovao je 2006. i 2007. godine, najpre u redukciji a zatim u izradi Plana i programa za peti razred osnovne škole. Bio je angažovan kao savetnik predsednika Opštine Novi Beograd za pitanja iz oblasti sporta. Aktivno je učestvovao u različitim organizacionim oblicima stručnog u savršavanja.

**Slavoljub Đorđević**

Rođen je 1961. godine u Kruševcu. Kao nastavnik fizičkog vaspitanja počeo je da radi 1986. godine, a od 1991. godine do danas zaposlen je u OŠ „ Vuk Karadžić“. Biran je na funkciju predsednika Aktiva nastavnika fizičkog vaspitanja Kruševca 2003. godine, a iste godine, osnivanjem Udruženja pedagoga fizičke kulture grada Kruševca, za funkciju predsedika koju je obavljao dva mandata do 2011.godine.

U Savezu za školski sport Kruševca bio je član Upavnog odbora i takmičarske komisije i ovu funkciju obavljao je do 2010. godine. Osnivač je školskog sportskog udruženja „Junior“ sa sekcijama sportskog zabavišta za decu predškolskog uzrasta i škole odbojke i košarke za učenike osnovne škole. Član je Upravnog odbora Društva pedagoga fizičke kulture Srbije. Aktivno je učestvovao u različitim organizacionim oblicima stručnog usavršavanja.

**predlog Srpskog saveza profesora fizičkog vaspitanja i sporta**

**Milan Pašić**

Rođen je 1980. godine u Kninu. Diplomirani je profesor fizičkog vaspitanja i sporta. Učestvovao je na mnogim konferencijama, stručnim skupovima i projektima iz oblasti fizičkog vaspitanja i sporta. Objavio je više naučnih radova iz oblasti fizičkog vaspitanja i sporta. Bio je član radne grupe za izradu Pravilnika o školskom sportu, Komisije za odobravanje programa stalnog stručnog usavršavanja nastavnika, vaspitača, stručnog saradnika i direktora za školsku 2014/15 i 2015/16. godinu za oblast fizičko vaspitanje, radne grupe za pripremu realizacije nacionalnog integrisanog akcionog plana borbe protiv nasilja i nedoličnog ponašanja na sportskim priredbama u domenu obrazovno-vaspitnog sistema, radne grupe za odobravanje programa za priznavanje stručnih skupova za oblast fizičko vaspitanje. Član je: Udruženja pedagoga fizičke kulture Rakovica, Udruženja pedagoga fizičke kulture Beograda, potpredsednik je Saveza za školski sport i organizaciju rakovičkih takmičenja, skupštine Srpskog saveza profesora fizičkog vaspitanja i sporta, skupštine Crvenog krsta Rakovice i upravnog odbora Crvenog krsta Rakovice.

**15.**

**DRUŠTVO PSIHOLOGA SRBIJE**

**Vesna Janjević Popović**

Rođena je u Kragujevcu 1959.godine. Diplomirala na Filozofskom fakultetu u Beogradu, grupa za psihologiju odsek školska psihologija-pedagogija, 1981. godine, baveći se psihologijom udžbenika. Od 1981-1989. godine radila kao stručni saradnik u predškolskoj ustanovi „Čika Jova Zmaj"na Voždovacu, a od 1989-1992. godine, u Zavodu za unapređivanje vaspitanja i obrazovanja grada Beograda. Takođe, bila je zaposlena u Metodičkom centru za stručno usavršavanje vaspitača i saradnika formiranom 1990. godine u okviru Zavoda za unapređivanje vaspitanja i obrazovanja, Grada Beograda. Od 1992- 2005. godine radila je u Ministarstvu prosvete Srbije na poslovima prosvetnog inspektora, savetnika, a od 2000-2005-g kao koordinator stručnog usavršavanja u Školskoj upravi Beograd. Od 2005.g. radi u osnovnoj školi "20.oktobar" u Novom Beogradu na poslovima stručnog saradnika. Tokom 1987. godine boravila je tri meseca na stručnom usavršavanju u Institutu predškolskog vaspitanja Ruske Akademije nauka, baveći se dečijim igrovnim aktivnostima i podsticanjem intelektualnog razvoja i ostala u profesionalnoj komunikaciji sa kolegama sa Instituta Vigotskog.

Poseduje višegodišnje iskustvo učešća, praćenja i kreiranja stručnog usavršavanja. Izdvajaju se :sertnfikati za primenu testova stvaralačkog mišljenja dece predškolskog uzrasta «Anti-Torens V.T.Kudrjavceva», (Moskva), dijagnostiku dečije kreativnosti (prošla obuku 2004,godine), u saradnji sa E.E.Tunik (Peterburg) i S.Filipović razrađuje metodologiju dijagnostifikovanja kreativnog mišljenja dece uzrasta 5-7-12 godina. Autor i koautor je različitih didaktičkih materijala i priručnika : «Nosim sa sobom», «Radni listovi za upoznavanje okoline», «Na početku sam bio ja» (druga nagrada Dositejevo pero) Zdravstveno vaspitanje „I ovo sam ja" 1 i 2, "Tajno G"( nagrada Dobra igračka), "Minimum" (koji su za svoj kvalitet dobili srebrnu i zlatnu tablu na Sajmu učila) didaktička slikovnica "Krilata trakalica",(srebrna tabla na Sajmu učila) i recenzent udžbenika Likovne kulture za 1,2,3,4,5, 6 razred, kao i knjige za decu posredovanje umetnosti -„Paja Jovanovip", kao i različitih didaktičkih materijala

Za svoju aktivnost u medijima dobila je nagradu „Živorad Žiža Vasić“ za popularizaciju psihologije 1996. godine.

U periodu 2002-2014 godina realizuje akreditovani program stručnog usavršavanja "Umetnička dela u dečijem svetu" sa vaspitačima , učiteljima, profesora i muzejskim pedagozima. Rad na ovom projektu prezentovan je na međunarodnim skupovima: u Moskvi 2005. godine i Bečićima 2006. Stručni rad na temu stručnog usavršavanja - prošao je selekciju i prezentovan i objavljen u okviru Međunarodne konferencije Umetničko obrazovanje dece savremenost i perspektive, koju su organizovali Pedagoški univerzitet „Gercena" i Ruski centar za muzejsku didaktiku 2007,godine. Tokom 2008. i 2009. godine radovi na temu istraživanja kreativnosti su prezentovani u saradnji sa profesorom E.Tunik u Peterburgu, bez prisustva autora.

Već dve godine realizuje akreditovan seminar „Pozitivna disciplina u školi i porodici" sa najvišim ocenama. Bila je saradnik UNICEF-a u realizaciji „Pametne knjige za mamu i tatu". Mećunarodni je trener „Programa osnaživanja porodica" koji je na listi Ministra prosvete, i eksperata UNICEF-a i OUN. Član je domaćih i međunarodnih stručnih organizacija, društvima: Društvo psihologa Srbije, „Prijatelji dece Srbije", Međunarodna asocijacija psihologa vigotskijanske orijentacije, udruženje „Veliki mali svet".

**Biljana Milojević Apostolović**

Ðîåíà ¼å 1965. ãîäèíå. Äèïëîìèðàëà ¼å 1989. ãîäèíå íà Ôèëîçîôñêîì ôàêóëòåòó – îäåšåœå çà ïñèõîëîãè¼ó, Óíèâåðçèòåòà ó Áåîãðàäó è ñòåêëà çâàœå äèïëîìèðàíè ïñèõîëîã. Ïðè Ãåøòàëò öåíòðó Áåîãðàä, 2003. ãîäèíå ïîõààëà ¼å åäóêàöè¼ó çà ïðîôåñèîíàëíî ñàâåòîâàœå è ïñèõîòåðàïè¼ó è ñòåêëà çâàœå ñåðòèôèêîâàíè ãåøòàëò ïñèõîòåðàïåóò. Îä 1996. äî 2000. ãîäèíå áèëà ¼å çàïîñëåíà ó Àãåíöè¼è çà òðæèøíà èñòðàæèâàœà è òðæèøíå êîìóíèêàöè¼å „Ïàðòíåð“, Àãåíöè¼è çà äèçà¼í è ìàðêåòèíã Òðàíñ:Åàñò è ó êîìïàíè¼è Äåëòà Ì. Îä 2000. ãîäèíå äî äàíàñ çàïîñëåíà ¼å ó Ïåòî¼ áåîãðàäñêî¼ ãèìíàçè¼è. Àóòîð ¼å óŸáåíèêà ”Ïñèõîëîãè¼à” çà äðóãè ðàçðåä ãèìíàçè¼å, êî¼è ¼å ïðâè óŸáåíèê ïñèõîëîãè¼å ÷è¼è ¼å àóòîð íàñòàâíèê ó ñðåäœî¼ øêîëè. Ïîðåä ðàäà ó íàñòàâè ïîâðåìåíî îáàâšà è ñëåäåžå ïîñëîâå: èíäèâèäóàëíî è ãðóïíî ñàâåòîâàœå àäîëåñöåíàòà, âîäè ïñèõîëîøêå ðàäèîíèöå, âðøè òåñòèðàœà è ñàâåòîâàœà ó îêâèðó ïðîôåñèîíàëíå îð¼åíòàöè¼å. Ãîâîðè åíãëåñêè ¼åçèê è ïîçíà¼å ðàä íà ðà÷óíàðó.

**16.**

**ZAJEDNICE SREDNjIH STRUČNIH ŠKOLA**

**Stanko Kiš**

**predlog Poslovnog udruženja tekstilnih i kožarskih škola Srbije**

Diplomirao je na Mašinskom fakultetu 1989. godine i stekao zvanje diplomiranog inžinjera mašinstva. Direktor je Tekstilne škole Beograd (Škola za dizajn tekstila). Učestvovao je kao recenzent nekoliko udžbenika. Takođe, participirao je u nekoliko strukovnih udruženja. Učestvovao je u velikom broju seminara iz oblasti razvoja tekstilnog dizajna. Govori ruski jezik.

**Nenad Mišić**

**predlog Poslovnog udruženja tekstilnih i kožarskih škola Srbije**

Rođen je 1954. godine u Surdulici. Osnovnu školu i Gimnaziju završio u Vranju a studije Hemije na Filozofskom fakultetu u Nišu. Diplomirani hemičar, direktor Hemijsko – tehnološke škole u Vranju. Držao je nastavu u nekoliko srednjih škola u Vranju. Direktor Tekstilne i drvno – prerađivačke škole u Vranju od 1992. do 2001. godine. Po isteku drugog mandata direktora škole radio je kao profesor hemije u Hemijsko – tehnološke škole u Vranju do jula 2009. godine kada je po treći put izabran za direktora Hemijsko – tehnološke škole u Vranju i do danas obavlja tu funkciju.

**Zoran Nikolić**

**predlog Zajednice srednjih stručnih škola područja rada šumarstvo i obrada drveta**

Rođen 1962. godine u Kraljevu. Stekao je zvanje diplomiranog ižinjera šumarstva- pejzažni arhitekta na Šumarskom fakultetu 1985. godine. Od 1986. do 1988. godine obavlja poslove rukovodioca u proizvodnji JKP „Čistoća“, Kraljevo. Od 1988. do 1992. godine obavlja poslove tehničkog direktora JKP „Zelenilo“ u Kragujevcu. Od 1992. do 2006. godine obavlja poslove nastavnika grupe predmeta u oblasti pejzažne arhitekture. Od 2006. godine do danas direktor je šumarske škole u Kraljevu. Govori engleski jezik.

**Siniša Kojić**

**predlog Zajednice mašinskih škola**

Rođen je 1968. godine. Višu tehničku školu završio u Kragujevcu 1993. godine, a Tehnički fakultet u Čačku 1999. godine. Master studije završio na Mašinskom fakultetu u Kraljevu 2011. godine. Predsednik je Zajednice mašinskih škola Srbije, član Prosvetnog saveta grada Kragujevca, član izvršnog odbora Zajednice saobraćajnih škola Srbije, član Društva ižinjera i tehničara i član Društva matematičara i informatičara Srbije. Trenutno obavlja poslove direktora Politehničke škole u Kragujevcu. Učestvovao u mnogim projektima iz oblasti obrazovanja. Govori ruski jezik.

**Biljana Kordić**

**predlog Zajednice saobraćajnih škola Srbije**

Rođena 1961. godine u Rumi. Stekla je zvanje diplomiranog saobraćajnog inžinjera na Saobraćajnom fakultetu Univerziteta u Beogradu. Trenutno obavlja posao nastavnice saobraćajne grupe predmeta u Saobraćajno-tehničkoj školi u Zemunu. Učestvovala je u velikom broju projekata i seminara iz oblasti saobraćaja. Objavila veliki broj publikacija, priručnika i radova iz oblasti saobraćaja.

**Milibor Saković**

**predlog Zajednica ekonomskih, pravno-birotehničkih, trgovinskih i turističko-ugostiteljskih škola Srbije**

Rođen je u Prokuplju 1963. godine. Diplomirao je na Prirodno – matematičkom fakultetu Univerziteta u Beogradu. 1999. godine upisao je postidlomske studije Ekonomskog fakulteta u Beogradu, smer aktuarstvo, položio sve ispite i odbranio sve seminarske radove. Prijavio je magistarsku tezu u julu 2014. godine. Od 2007. godine direktor je Prve ekonomske škole. Obavlja funkciju predsednika Upravnog odbora Zajednice ekonomkskih, pravno - birotehničkih, trgovinskih i ugostiteljsko – turističkih škola Srbije. Učestvovao je u izradi planova i programa za predmete Računarstvo, informatika i Poslovna informatika za srednje stručne škole u reformi 1994. godine.

Recenzent udžbenika, knjiga i zbirka zadataka iz oblasti informatike. Bio je član tima Ministarstva prosvete, nauke i tehnološkog razvoja za izradu standarda za predmet matematike za srednje obrazovanje 2010. do 2013. godine. Kao direktor škole u saradnji za zaposlenima ostvario je veći broj projekata i pokrenuo nekoliko inicijativa u cilju poboljšanja nastave.

**dr Stanko Matić**

**predlog Udruženja geodetskih i građevinskih škola i Udruženja srednjih stručnih škola u području rada hemija, nemetali i grafičarstvo i području rada geologija, rudarstvo i metalurgija za grupu metalurgija**

Direktor Tehničke škole „Mileva Marić – Ajnštajn od 2000. godine“. Predsednik je Aktiva direktora srednjih škola u novosadskom okrugu. Dobitnik je Svetosavske nagrade 2008. godine za postignuća kao direktor škole. Predsednik je Poslovnog udruženja geodetskih i građevinskih škola Srbije. Magistrirao je na Prirodno – matematičkomfakultetu Novom sadu 2005. godine, a na istom fakultetu je 2008. godine stekao zvanje doktora nauka.

**Veljko Stojanović**

**predlog Udruženja medicinskih škola Republike Srbije**

Rođen je 1954. godine u Beogradu. Prirodno – matematički fakultet u Beogradu završio je 1979. godine. Direktor je Hemijsko – medicinske škole u Vršcu. Učestvovao je u radu mnogih akreditovanih seminara kao i projektima Ministarstva prosvete, nauke i tehnlološkog razvoja. Poseduje međunarodno iskustvo kao učesnik stručnih konferencija. Dobitnik je nagrada „Opštinska Svetosavska nagrada Nikola Brašovan“ za dugogodišnji doprinos obrazovanju u Vršcu 2014. godine. Predsednik i jedan od osnivača Podružnice društva matematičara Srbije u Vršcu i dugogodišnji član upravnog odbora i skupštine društva matematičara Srbije. Član je privrednog saveta Opštine Vršac, potpredsednik Društva srpsko-ruskog prijateljstva iz Vršca, potpredsednik Srpske pravoslavne opštine Vršac od 2007-2013. godine, član nadzornog odbora kulturno-umetničkog društva „Laza Nančić“ iz Vršca i predsednik aktiva direktora srednjih škola vršačke opštine od jula 2012. godine. Govori ruski i rumunski jezik.

**dr Biljana Blagojević – Sedlar**

**predlog Udruženja medicinskih škola Republike Srbije**

Rođena je 1960. godine u Beogradu. Završila je Zubotehničku školu i Stomatološki fakultet Univerziteta u Beogradu. U periodu od 1986. godine do 1987. godine radila je na poslovima doktora stomatologije u Domu zdravlja Novi Beograd, a od 1987. do 2003. godine na poslovima grupe stručnih predmeta i poslovima organizatora nastave za prekvalifikaciju u Zubotehničkoj školi u Beogradu. Od 2003. godine do danas obavlja poslove direktora zubotehničke škole u Beogradu. Učesnica je mnogobrojnih seminara iz oblasti upravljanja u obrazovanju kao i projektima, radnim grupama i komisijama iz oblasti obrazovanja. Počasni je član Društva privatnih zubnih tehničara, član zdravstvene komore lekara Srbije od 1986. godine i član Udruženja medicinskih škola. Dobitnica je povelje društva privatnih zubnih tehničara za izuzetan doprinos u radu društva, kao i povelje Saveza zdravstvenih radnika Republike Srbije za izuzetan doprinos u razvoju stručnog rada Saveza.

**Nebojša Sokolović**

**predlog Zajednice elektrotehničkih škola Srbije**

Rođen je 1963. godine u Kosovskoj Mitrovici. Srednju školu završio je u Kosovskoj Mitrovici 1982. godine kao nosilac Vukove diplome. Elektronski fakultet u Nišu završio je 1989. godine, smer procesne automatike. Veći deo staža proveo je kao profesor razredne nastave. Od septembra 2010. godine obavlja poslove direktora ETŠ „Nikola Tesla“ Niš. Član je komisije za reformu srednjeg stručnog obrazovanja oformljene od strane Zavoda za unapređivanje obrazovanja i vaspitanja. Učestvovao je na više konferencija i okruglih stolova na temu unapređivanja obrazovanja i energetske efikasnosti. Govori engleski jezik.

**Miroljub Petrović**

**predlog Udruženja srednjih stručnih škola u području rada hemija, nemetali i grafičarstvo i području rada geologija, rudarstvo i metalurgija za grupu metalurgija**

Profesor matematike, predsednik Poslovnog udruženja hemijskih, grafičkih i metalurških škola Srbije. Od 1983. do 1991. godine radio je kao asistent za grupu matematičkih predmeta na Prirodno – matematičkom i Poljoprivrednom fakultetu u Prištini, kada se vraća u Hemijsko – tehnološku školu u Kruševcu i od 1993. do 2003. godine radi kao pomoćnik direktora a zatim je izabran za direktora na kom mestu se i sada nalazi.

**17.**

**REPREZENTATIVNI SINDIKATI ZA DELATNOST OBRAZOVANjA**

**Dragan Matijević**

**predlog Unije sindikata prosvetnih radnika Srbije**

Dragan Matijević je rođen 1959. godine u Novoj Varoši. Diplomirao je na Filozofskom fakultetu u Beogradu 1983. godine, na grupi za filozofiju. Radio je kao novinar u više beogradskih redakcija do 1988. godine, od kada je profesor filozofije u Čačanskoj gimnaziji, u kojoj je i pomoćnik direktora.

Jedan je od osnivača Unije SPRS, u kojoj je vodio Resor za obrazovni sistem. Predsednik USPRS je od juna 2011. godine. Bio je član Komisije pri Zavodu za unapređivanje obrazovanja i vaspitanja, koja je uradila Strategiju razvoja obrazovnog sistema u Srbiji do 2020. godine. Član je komisije za reformu gimnazija. Autor je „Bele knjige o reformi školstva“, a učestvovao je i na mnogim raspravama pod nazivom „ Pogledi na reformu obrazovanja“. Organizovao je više naučnih skupova, nakon kojih su objavljene knjige sa izlaganjima mnogih uglednih prosvetnih radnika, akademika i analitičara od kojih i se izdvajaju sledeći skupovi: „Obrazovanje u Srbiji danas“; „Program za stabilan obrazovni sistem u Srbiji“; „Ko i kako vrednuje obrazovanje u Srbiji“ i „Liberalizacija obrazovanja u Srbiji- koliko koštaju iluzije“. Učesnik je mnogih međunarodnih konferencija o reformi obrazovanja i maturskim ispitima u srednjoj školi, za šta je dobio visoka priznanja rukovodioca projekta Petera Mogensena. Imao je više razgovora sa nadležnima iz Svetske banke za Jugoistočnu Evropu u vezi cene obrazovanja i racionalizacije mreže škola. Ostvario je međunarodnu saradnju, posebno sa najvećim švedskim sindikatom prosvetnih radnika, koji su pokazali poseban interes za način rada USPRS na pitanjima od interesa za obrazovni sistem.

**Hadži Zdravko Kovač**

**predlog Sindikata radnika u prosveti Srbije**

Rođen 1952. godine. Po struci je profesor matematike i fizike sa radnim iskustvom od 39 godina u delatnosti obrazovanja. U tom periodu obavljao je i više javnih funkcija, pa je, između ostalog bio u nekoliko mandata član Zbora radnih ljudi, član i predsednik upravnih (školskih) odbora u više obrazovnih institucija. Osim toga, 20 godina se aktivno bavi alternativnim sindikalnim pokretom, od čega poslednjih 12 godina profesionalno u sindikatima (GSPRS „Nezavisnost" i Nezavisni sindikat prosvetnih radnika Vojvodine (NSPRV)), gde je između ostalog, obavljao više funkcija, pa je tako bio i potpredsednik UGS „Nezavisnost", predsednik Pokrajinskog odbora za APV UGS „Nezavisnost" i generalni sekretar SRPS.

Trenutno obavlja fukciju generalnog sekretara NSPRV, gde je i zaposlen i volonterski obavlja funkciju predsednika Nezavisnog sindikata javnih službi Vojvodine (NSJSV). Od 1996. godine aktivno sudeluje u svim pregovorima sa resornim ministarstvima prosvete, rada i finansija, pa je tako i bio potpisnik Posebnog kolektivnog ugovora za zaposlene u osnovnim i srednjim školama i domovima učenika. U tom periodu bio je biran i za člana Nacionalnog prosvetnog saveta. Aktivno je bio uključen u razvoj socijalnog dijaloga i kao član pokrajinskog Socijalno-ekonomskog saveta i zamenik člana republičkog Socijalno-ekonomskog saveta. Između ostalog, bio je i član Republičke komisije za imenovanje arbitara i miritelja i u jednom mandatu član Upravnog odbora Republičkog zavoda za zdravstveno osiguranje.

Učestvovao je na više međunarodnih konferencija na temu obrazovanja i bio delegat na dva svetska kongresa Internacionale obrazovanja.

Autor je tri akreditovana programa stručnog usavršavanja i više brošura iz oblasti sindikalizma, upravljanja školama, mirnog rešavanja kolektivnih sporova, regrutovanja i organizovanja sindikata, dečijeg rada, borbe protiv siromaštva, kolektivnog pregovaranja i socijalnog dijaloga i sl.

**Tomislav Živanović**

**predlog Granskog sindikata prosvetnih radnika Srbije „Nezavisnost“**

Rođen je 1965. godine u Loznici. Osnovnu i srednju školu prirodno-matematičkog smera završio je u Malom Zvorniku sa odličnim uspehom. Na Poljoprivreni fakultet, Ratarski odsek, Univerziteta u Beogradu, upisao se 1985/86. godine, a diplomirao 1989. godine sa prosečnom ocenom 9,76. U toku studija je bio stipendista Fondacije Republike Srbije za razvoj naučnog i umetničkog podmlatka i dobitnik Spasićeve nagrade kao student generacije Poljoprivrednog fakulteta u trećoj godini studija. Poslediplomske studije je upisao 1989. godine na istom fakultetu na grupi za Genetiku i oplemenjivanje ratarskih i povrtarskih biljaka, koje je završio sa prosečnom ocenom 9,81. Magistarsku tezu odbranio je 1993. godine na Poljoprivrednom fakultetu Univerziteta u Beogradu, a doktorsku disertaciju odbranio je 1997. godine na istom fakultetu. U zvanje asistenta-pripravnika za predmet Genetika sa oplemenjivanjem na Poljoprivrednom fakultetu Univerziteta u Beogradu izabran je marta 1990. godine, u zvanje asistenta juna 1994. godine, a u zvanje asistenta 1998. godine. U zvanje docenta izabran je 1999. godine, u zvanje vanrednog profesora biran je 2006. godine i redovnog profesora 2010. godine, na kom radnom mestu se i danas nalazi. Još kao student je bio na razmeni studenata pod pokroviteljstvom IASTE u Varšavi na Poljoprivrednoj akademiji 1988. godine. Tokom 1990. godine završio je kurs Kultura tkiva i mikropropagacija u Petnici u organizaciji Biološkog fakulteta Univerziteta u Beogradu. Takođe, završio je i Internacionalni kurs iz savremene biotehnologije na Južnom kineskom poljoprivrednom univerzitetu 2003. godine. Tokom 2005. godine je kao stipendista Američkog Ministarstva Poljoprivrede boravio je na Teksas A&M Univerzitetu.

Član je Društva genetičara Srbije i Društva selekcionera i semenara Srbije.

U periodu rada kao univerzitetski profesor bio je mentor i član komisija za odbranu većeg broja diplomskih i magistarskih radova i doktorskih disertacija. Na poslediplomskim, specijalističkim i doktorskim studijama Poljoprivrednog fakulteta drži više predmeta. Bio je član više komisija za izbor nastavnika i naučnih saradnika u naučnim institutima. Angažovan je u procesu akreditacije Poljoprivrednog fakulteta, kontroli kvaliteta i kao recezent u postupku akreditacije drugih visokoškolskih ustanova u Srbiji. Dr Tomislav Živanović u saradnji sa ostalim kolegama sa Katedre radio je na pripremi plana i programa novih grupa na master i doktorskim studujama. Sam ili u saradnji sa drugim autorima, dr Tomislav Živanović, je objavio i saopštio 200 naučnih radova i publikacija. Pored toga, učestvovao je u realizaciju 15 istraživačkih projekata i studija koje je finansiralo Ministarstvo za nauku, tehnologiju i razvoj Republike Srbije, Ministarstvo za poljoprivredu, šumarstvo i vodopredu, švedska Vlada, OPTO International, Skupština Grada Beograd itd.

Član je uređivačkog odbora „Arhiva za poljoprivredne nauke" i časopisa „Lekovite sirovine". Potpredsednik GSPRS „Nezavisnost“ od 2002. do 2007. godine. Predsednik je GSPRS „Nezavisnost“ od 2007. godine, koju poziciju i sada zauzima. Član je Izvršnog i Glavnog odbora UGS „Nezavisnost“. Od 2008. - 2011. godine bio je urednik Biltena GSPRS „Nezavisnost“ i Urednik internet stranice GSPRS „Nezavisnost“. U više navrata držao je seminare članovima GSPRS „Nezavisnost“ u vezi: organizacije i značaja sindikata u školi, problemima tehnoloških viškova, kolektivnog pregovaranja itd. Član je Saveta za srednje obrazovanje i obrazovanje odraslih Republike Srbije ispred GSPRS „Nezavisnost“. Govori engleski i ruski jezik.

**Aleksandar Ničić**

**predlog Sindikata obrazovanja Srbije**

Rođen je 23. januara 1975. godine u Leskovcu, gde je stekao osnovno obrazovanje u Osnovnoj školi „Vasa Pelagić“ i srednjoškolsko obrazovanje u Gimnaziji „Stanimir Veljković – Zele“. Visoko obrazovanje završio je na Elektrotehničkom fakultetu u Nišu i stekao zvanje diplomirani inženjer elektrotehnike za računarsku tehniku i informatiku. Nakon nekoliko godina rada na poslovima inženjera, od 2003. godine radi kao profesor informatike u Osnovnoj školi „Vasa Pelagić“, a od 2011. godine i u Ekonomskoj školi u Leskovcu.

Aktivan u obrazovanju i društvenom radu od studentskih dana, kao potpredsednik Saveza studenata Jugoslavije, uključio se u sindikalni rad i od 2011. rukovodim Regionalnim centrom Sindikata obrazovanja Srbije za Jablanički okrug. Član je Republičkog odbora Sindikata obrazovanja Srbije i Predsedništva Sindikata obrazovanja Srbije. U ime Sindikata obrazovanja Srbije učestvuje u pregovorima sa predstavnicima Ministarstva prosvete u vezi sa kolektivnim ugovorima, a tokom rada u sindikatu imao je priliku da se kroz saradnju sa sindikatima obrazovanja iz zemalja u okruženju i drugim evropskim sindikatima upozna sa dostignućima u obrazovanju, sistemima obrazovanja i važnim pitanjima položaja prosvetne profesije. Kao predstavnik najvećeg sindikata u obrazovanju, koji zastupa interese zaposlenih iz svih nivoa obrazovanja, bio je u prilici da se kroz međunarodnu saradnju našeg sindikata upozna sa svim bitnim pitanjima i dilemama u vezi sa obrazovanjem sindikalnih organizacija iz zemalja Evropske Unije, kao i onima koji se pripremaju za ulazak u EU.

**18.**

**UDRUŽENjE POSLODAVACA**

predlog Unije poslodavaca Srbije

**Ivan Kovačević**

Rođen je 1958. godine u Beogradu. 1981. godine završio je Fakultet političkih nauka Univerziteta u Beogradu gde je stekao i zvanje magistra političkih nauka. Direktor je Centra za obrazovanje RU „Đuro Salaj“ Beograd, a član je: izvršnog odbora i predsedništva Unije poslodavaca Srbije zadužen za sektor obrazovanja, Upravnog odbora Nacionalne službe za zapošljavanje, Saveta za stručno obrazovanje i obrazovanje odraslih, Upravnog odbora Srpskog udruženja andragoških institucija i Upravnog odbora projekta „Druga šansa“. Zamenik je člana Socijalnoekonomskog saveta Republike Srbije i radnih grupa koje se bave unapređenjem stručnog obrazovanja i obrazovanja odraslih.

dr Slavenko Grgurević

Rođen je u Beogradu, gde je završio studije ekonomije, magistrirao i doktorirao na Ekonomskom fakultetu u Beogradu. Zaposlen je na Ekonomskom institutu u Beogradu kao viši naučni saradnik i ekspert za pitanja održivog razvoja. Specijalizirao je iz oblasti energije, zaštite životne sredine i održivog razvoja u SAD, Nemačkoj, Francuskoj i Rusiji. Bio je saradnik brojnih naučnoistraživačkih institucija u svetu. Docent je Beogradske bankarske akademije- Fakulteta za bankarstvo i finansije. Član je naučnog društva ekonomista Jugoslavije, Saveza energetičara Jugoslavije, Jugoslovenskog udruženja za naftu i gas. Predsednik je lige za zaštitu privatne svojine i ljudskih prava. Autor, ili koautor velikog broja stručnih radova i projekata.